djole djogani prozvao baku praseta | Zabava | Zvezde i tračevi\n5. avgust, 19:56\nĐOLE ĐOGANI ŽESTOKO ISPROZIVAO BAKU PRASETA: Samo se dere! Šta je ponudio - Ništa! Prazan je i nezanimljiv 2 Podeli Podeli na facebook Podeli na twitter Podeli na viber Pošalji na mail\n14.04.2021. / 15:40\nSpomenuo i Vojaža!\nIzvor: Antonio Ahel/ATAImages/Youtube/screenshot/Baka Prase\nĐole i Vesna Đogani napravili su malo predah od muzike u i bacili se na društvene mreže, a pogotovu na TikTok.\nVesna ističe da je njen sadržaj kreativan, kulturan i zabavan, kao i da ima 140 pesama u svojoj karijeri, dok Đole ističe da su namerno napravili pauzu u muzici, barem kada su naši prostori u pitanju, te da su radili za dijasporu.\nĐole je dodao i da on ima nalog na društvenim mrežama, ali da nije aktivan kao Vesna, a onda se dotakao mladih jutjubera i isprozivao Bogdana Ilića, poznatijeg kao Baka prase.\n"Otvorio sam otprilike u isto vreme kada i Vesna, među prvima smo to uradili na našim prostorima. Bilo je nekih klinaca koji su malo pre nas eventualno otvorili. Ja nisam toliko ažuran, jednostavno ne izbacujem ništa. Nemam puno vremena za to, jer radim neke druge stvari", rekao je on, ali i istakao da moraju da prate "nove klince" koji dolaze na estradu.\n"Treba da pratimo trend i nove klince koji dolaze. Oni su zapravo i najjači na društvenim mrežama. Mi smo tu da im pokažemo šta je dobro, takav je naš sadržaj. A klinci se uglavnom "zapale" za neki sadržaj, za nekog Baku Praseta, pre godinu dana, a danas ga već sedamdeset posto njih ne voli toliko. Nije im zanimljiv. Znam po mom sinu, on ga je ranije voleo, bio mu je super, ali onda ga je prerastao i pojeo ga je u kratkom roku jer vidi da nije zanimljiv. On se drao, a šta je ponudio? Ništa. Čak i kada je Baka Prase pre godinu dana napao malog Vojaža, ja sam stao u njegovu stranu. Video sam već tada da će biti zvezda, jer ima šta da da i ima energiju. A ovaj mali Baka neće biti zvezda, nema ništa, prazan je. Možda je ružno što ja ovo moram da kažem, ali ja moram da budem iskren. Ja sam ozbiljan, imam godine iza sebe na estradi i ljudi mi veruju", jasan je bio Đogani.\nĐole je dodao i da se Vesna sada vraća na scenu u punom sjaju.\nPogledajte MONDO pprilog sa Vesnom!\nsaslušan u sbpok\nBAKA PRASE SASLUŠAN ZBOG VELJE NEVOLJE: Pričalo se da mu je PLAĆAO REKET, on demantovao - ali tu nije kraj!\nBAKA PRASE NA SASLUŠANJU U SBPOK! Jutjuber poslao poruku pred odlazak u policiju\n14.04.2021. / 22:04\nTakav je Đole, to ti je današnja mladost.Ali ni ti nisi ništa bolji.\nNe poštujem Baku ali će ga upropastiti..Djole je zadnji koji bi trebao da komentarise nečiji kvalitet..Ili ovo radi da se vrati na se malo piše o njemu..


Đorđević: Marjanović ne želi da igra\nM. D. 15. juna 2016. 14:38\nSelektor košarkaške reprezentacije Srbije Aleksandar Đorđević rekao je danas da je iznenađen odlukama da Boban Marjanović i Nikola Milutinov ne igraju na kvalifikacionom turniru za Olimpijske igre u Riju.\nMarjanović je otkazao nastup na kvalifikacionom turniru za Olimpijske igre u Riju posle isteka ugovora sa San Antonijom, a na isti potez odlučio se i centar Olimpijkosa. Naknadne pozive dobili su Stefan Birčević i Vladimir Štimac.\n„Objavili prvobitni spisak od 24, a posle toga od 16 igrača, gde nismo imali indicije da će Milutinov i Maranoviće odustati. Tražio da dođu na sastanak, Milutinov je došao, ali Marjanović nije. Pre 20 dana je bio spreman, a nije se pojavio na razgovoru. Zatečen sam, iznenađen i nemam nikakav komentar“, rekao Đorđević na konferenciji za medije u hotelu „Kraun plaza“.\nSa reprezentacijom neće biti ni košarkaša Minesote Nemanje Bjelice zbog povrede.\n„Sa Bjelicom sam se čuo pre tri dana. Problem se javio pre dve nedelje kada je tokom svog programa osetio problem u stopalu i odmah je obavestio nas u Savezu. On je bolje, na terapiji je i trenira, itekako je važan za tim i našu igru. Mislim da neće igrati kvalifikacioni turnir. Ukoliko izborimo prolaz na OI želimo da Bjelica bude 100 odsto spreman“.\nĐorđević je izrazio zahvalnost državi i Savezu u finansijskom naporu da takmičenje bude u Beogradu.\n„Želeo bih da tu veliku želju koju imamo i entuzijazam prenesemo na sve ljude, dobijemo zdrav vetar u leđa, koji bi da bi omogućio da se kvalifikujemo. Imperativ i opsesija su nam prve dve utakmice Portoriko i Angola. Dosta atipična situacija je pred nama, moramo da nađemo motivaciju i prevaziđemo sve probleme za samo 20 dana. Kada se obuče dres, igrači znaju da „kliknu“ i daju svom maksimum. Da li ćemo uspeti? Nadam se“.\nKapiten reprezentacije Srbije Miloš Teodosić ističe da mu je drago zbog novog okupljanja nacionalnog tima.\n„Mislim da smo spremni, bez obzira što će biti teže da damo sve od sebe i da ispunimo snove. Imamo veliki problem zbog povrede Bjelice i nadam se da će se što pre pridružiti ekipi“, poručio je Teodosić.\nNjegov zamenik Stefan Marković rekao je da je od velike važnosti plasman u OI.\n„Imamo važan turnir ispred nas. Prošle godine nismo uspeli da se kvalifikujemo. Dobili smo zahvaljujući državi i Savezu priliku da igramo pred našim navijačima i nadam se da nećemo kiksnuti. Odmarao sam četiri meseca, željan sam košarke i uvek sam tu da pomognem“, zaključio je Marković.\nKvalifikacioni turnir za Olimpijske igre održaće se od 4. do 9. jula u Kombank areni.\nAleksandar ĐorđevićBobi Marjanovićreprezentacijakošarka


Savjet ministara BiH: Maknuti BiH sa "sive liste" - Moja Hercegovina\nPočetna / Savjet ministara BiH: Maknuti BiH sa “sive liste”\nSavjet ministara BiH: Maknuti BiH sa “sive liste”\n26. Septembra 2017. 17:52\nAkcioni plan za BiH za otklanjanje nedostataka u borbi protiv pranja novca radi usklađivanja sistema sprečavanja pranja novca i finansiranja terorizma sproveden je u skladu sa preporukama radne grupe za finansijsko djelovanje (FATF), konstatovano je na današnjoj sjednici Savjeta ministara.\nSavjet ministara pozvao je sve nadležne institucije i druga tijela da kontinuirano nastave aktivnosti na sprovođenju donesenih propisa iz FATF Akcionog plana.\nPrema informaciji Ministarstva bezbjednosti BiH, Akcioni plan koji je donio Savjet ministara u protekle dvije godine sprovodilo je 14 institucija i agencija sa entitetskog i nivoa BiH, ali je u realizaciji aktivnosti učestvovao znatno veći broj izvršilaca u skladu sa ustavnim uređenjem.\nRadi usklađivanja sa preporukama FATF-a, nadležne institucije u BiH donijele su 19 propisa u oblastima sprečavanja pranja novca, osiguranja, vrijednosnih papira, borbe protiv finansiranja terorizma, sprovođenja odgovarajućih rezolucija UN, uređenja neprofitnog sektora, te prekogranične kontrole valuta.\nOznakeBiH maknuti bih sa sive liste savjet ministara


U okviru projekta „Biram zdrav život” podržanog od FAKT-a, a finansiranog od Evropske unije , Eko Centar Delfin organizovao je obuku za članove i saradnike Eko Centra Delfin, nastavnike O.Š. „Veljko Drobnjaković“ iz Risna , O.Š. „Nikola Đurković“ iz Radanovića, članove Jedriličarskog kluba „Lahor“, i za opštinsku organizaciju Crvenog krsta iz Kotora, na temu „Javno zastupanje“.


Trivić: PRIJEDLOG VLADI DA NASTAVA POČNE 1. SEPTEMBRA, SA ČASOVIMA OD 45 MINUTA - Novosti Plus\nTrivić: PRIJEDLOG VLADI DA NASTAVA POČNE 1. SEPTEMBRA, SA ČASOVIMA OD 45 MINUTA\n24 Avgusta, 2021 Dragana Morača\t0 Comments\nMinistarstvo prosvjete i kulture predložiće Vladi Republike Srpske da nastava u Republici Srpskoj započne 1. septembra u školskim klupama, uz trajanje časova od 45 minuta i bez podjele odjeljenja na grupe, izjavila je za Srnu resorni ministar Natalija Trivić.\nTrivićeva je istakla da bi učenici trebalo da imaju mali i veliki odmor kao i ranije, a da će u slučaju pogoršanja epidemiološke situacije škole nastavu organizovati u skladu sa preporukama Instituta za javno zdravstvo Republike Srpske.\n“Sve škole i đački domovi su pristupili pripremama svojih objekata, dezinfekciji prostora, obezbjeđenju dezinfikatora i sredstava za higijenu, kako bi se nesmetano započela nova školska godina”, navela je Trivićeva.\nPrema njenim riječima, Institut za javno zdravstvo propisao je preporuke za organizaciju nastavnog procesa, preporuke za zaposleno osoblje i preporuke za učenike u uslovima pandemije kojih će se učenici i nastavnici, kao i do sada, morati pridržavati.\n← Petrović: Lokalna vlast da kreira projekte s ciljem održivog razvoja Srpske\nPORODICA BOŠKOVIĆ RASADNIK TALENATA →\nU vrijeme darivanja, nekima je KRV kao poklon najpotrebnija\n4 Decembra, 2020 4 Decembra, 2020 Kristina Prole\t0\nKreativni projekti za ljepšu Banjaluku\n23 Decembra, 2019 23 Decembra, 2019 Dragana Morača\t0\nStanivuković: Ne dozvoljavam da bilo ko koči napredak Banje Luke\n22 Septembra, 2021 Dragana Morača\t0


– Izdvojeno je 7,7 miliona maraka, ali to neće biti dovoljno za izmirenje obaveza iz ranijeg razdoblja prema poljoprivredniima. Zato smatramo da bi ovo trebalo imati u vidu pri utvrđivanju budžeta za 2018. godinu – rekao je Ćatić, pohvalivši rad Vlade i njenu odgovornost u trošenju novca.\n– Unsko-sanskom kantonu dodijeljeno je 6,5 miliona KM za podršku zapošljavanju. Samo 2,5 miliona su potrošena, a četiri miliona su vraćena i nakon toga prislijeđena drugom kantonu, gdje su utrošena za malo više od dvije minute. Moramo biti realni i govoriti brojevima, percepcija je jedno a činjenice drugo. Ne bih želio da se stvara dojam da je neko protiv USK, ali vidite da im nije lako ni pomoći jer oni vraćaju novac koji im se daje – rekao je Novalić.\nGovoreći o poljoprivredi, kazao je da je ova vlada zatekla 65 miliona minusa, te da taj problem rješava koliko je u mogućnosti. – piše Faktor.


Simply Organic pruža luksuzne proizvode za negu kose i tela, koji ispunjavaju zahteve profesionalnih frizera, spa centara, banja, zdrasvenih centara i bolničkih specijalista, dok zadovoljavaju potrebe okoline, time što su formule sastavljene od prirodnih, biljnih i organskih sastojaka, ne sadrže parabene, veštačke boje, sintetičke mirise i sastojke koji moguu biti štetni po zdravlje ili okolinu.\nKljučni sastojci naših proizvoda:\nJedna od ključnih sirovina je ekstrakt lista maslinovog drveta (Olea Europaea), koji ima antibakterfijski efekat, antigljivično i antivirusno dejstvo, sadrži veliku količinu proteina, vitamina i minerala, i efektivno pomaže u lečenju kože glave. Uspostavlja ravnotežu pH vrednosti kose na prirodan način.\nDrugi važan sastojak je maslinovo ulje, koje je bogato vitaminom E.\nOve dve komponente mnogo doprinose zdravlju kose i vlasišta.\nMirisi naših proizvoda su iz čistih eteričnih ulja.\nProizvode Simply Organic preporučujemo i onima koji imaju problema sa vlasištem.\nStalno nastojimo da stvorimo proizvod najvišeg kvaliteta. Simply Organic proizvodi za negu kose i kože, su proizvodi koji se prave od najefikasnijih i najbezbednijih sastojaka. Njihovom upotrebom kosa i koža će izgledati zdravo, otkriće prirodnu lepotu pojedinca. To je ovako jednostavno.\n- pouzdani i ekološki\n- sastavljeni od pažljivo odabranih materijala\n- spolja moderni\nOvaj brend privlači pažnju sve veće zajednice svesnih potrošača, koji brižljivo kupuju i odluke donose na osnovu društvenih i kulturnih vrednosti. Ovi ljudi i njihova deca su naš posao, i budućnost naprednih društvenih, ekoloških I ekonomskih promena širom sveta.\nVerujemo da, u poslu u kojem predstavljamo poštene vrednosti, su zaposleni srećniji, kupci su mnogo lojalniji, bolje su poslovne prilike, i u širokom krugu zajednice vrši pozitivan uticaj.


BPS: Koalicioni partneri moraju prekinuti saradnju s Čovićem – dijalogin.tv\nBPS: Koalicioni partneri moraju prekinuti saradnju s Čovićem\nnovinar Objavljeno 09/03/2017\nZbog rušenja legitimiteta predstavnika Bosne i Hercegovine pred Međunarodnim sudom pravde u Den Haagu, što je učinjeno od predsjednika HDZ-a Dragana Čovića, a koje je posljedično dovelo do odbijanja razmatranja revizije presude po tužbi BiH protiv Srbije za počinjenu agresiju na BiH, Bosanskohercegovačka patriotska stranka (BPS) smatra da bi koalicioni partneri u vlasti na nivou Federacije BiH i Bosne i Hercegovine morali prekinuti svaku dalju saradnju sa Čovićem i njegovom strankom.\nBPS također naglašava da je prekidanje koalicione saradnje s Čovićem patriotska obaveza te da je to pitanje odnosa prema pravdi koja je, Čovićevim držanjem, onemogućena kako ubijenim Bošnjacima tako i ubijenim Hrvatima tokom agresije na BiH, saopćeno je iz BPS-a.\nLast 30 Days Visits: 63.089\nTotal Visits: 3.223.871


DA SPREČITE NOĆNI KAŠALJ: Zahvaljujući ovom ukusnom napitku mirno ćete spavati | Happy BSC portal\nMnogo je napitaka koji olakšavaju izbacivanje sluzi.\nIako su veoma zdravi i mogu vam pomoći da se brže oporavite, neki napici jednostavno prouzrokuju veći nagon za kašljanjem. To svakako nije dobro kad želite da provedete mirnu noć. Jedan napitak će vam pomoći da se smirite i lako zaspite.\nNapitak protiv noćnog kašlja:\nProkuvajte vodu u šerpi. Kada se voda ugreje oljuštite banane i isecite ananas, pa napravite od njih pire u jednoj malo većoj činiji. Sipajte preko njih vrelu vodu, prekrijte mešavinu i ostavite da se ohladi oko 30 minuta. Kada se ohladi dodajte med. Stavite malo vi[e vode, kako biste dobili napitak, a ne smesu.\nBanane su prirodni buster serotonina i pomažu nam da lakše zaspimo. S druge strane adrži bromelin, enzim sa protivupalnim svojstvima, lako se bori protiv infekcija i ubija bakterije.\nNapitak konzumirajte sat vremena pred spavanje.\nSAVRŠENA PITA OD ZELJA I SIRA!


LG G3 sa 2K displejom i 64 bitnim procesorom |\nHome » IT VESTI » LG G3 sa 2K displejom i 64 bitnim procesorom\nLG G3 sa 2K displejom i 64 bitnim procesorom\nby S.Simić|Published December 26, 2013\nKorejski izvor ZDNet objavio je najnovije informacije o navodnim karakteristikama modela LG G3 za 2014-tu. Očekuje se da će imati novost i to 2K-displej i 64-bitni procesor sa Odina dizajnom.\nU avgustu ove godine, LG je zvanično predstavio prvi na svetu Quad HD (2K) IPS ekran za smart telefone. Tada kompanija nije rekla gde ćete primeniti super fini 5,5-inčni displej rezolucije 4 puta veće i to od HD 2560 x 1440 piksela. Prema korejskim izvorima, to će se desiti u drugoj polovini naredne godine, kada će model G3 dobiti ovaj displej.\nTakođe su otkrivene i neke druge karakteristike smart telefona. Konkretno je da će imati kameru od 16-megapiksela i osam jezgra sopstvenog dizajna sa kodnim nazivom Odin. Ranije ove godine, LG je potpisao ugovor sa ARM-om za pravo na upotrebu svog 64-bitnog procesora arhitekture Cortex-A50. Po svemu sudeći, oni će biti osnova za Odina. Očekuje se da ćemo ih iduće godine videti, kao vodeći smart telefon u nizu serije G Pad-a.\nPodsećamo da će u prvoj polovini sledeće godine ovaj LG smartfon sa 5,25-inčnim Super AMOLED 2K ekranom i 64-bitnim procesorom biti glavni konkurent kompaniji Samsung. Verovatno će ovim pomakom LG ranije lansirati G3 model.\nIzvor: ZDNet Korea\nMicrosoft najavio kraj za InfoPath, u najavi je nešto bolje i puno fleksibilnije\nMicrosoft je najavio kraj svoje tehnologije za izradu obrazaca. Informacije o novoj tehnologiji koja će zameniti staru će biti obajvljeno u martu. InfoPath tehnologija kod poslovnih korisnika je veoma zastupljena, a koristi se za jednostavnu izradu obrazaca. Među programerima aplikacija, o ovoj tehnologiji su podeljena mišljenja, u Microsoftu su zaključili kako je vreme za nešto novo.… Opsirnije >>\nHP najavio pouzdane i pristupačne monoblok uređaje na Windows 8.1 OS\nHP je najavio moderan, pouzdan i pristupačan monoblok na Windows 8.1 OS. Kompanija HP proširuje liniju proizvoda za mala i srednja preduzeća.\nNovi, poboljšan model, prema navodima proizvođača, pruža fleksibilnost i pouzdanost potrebni malim i srednjim poduzećima.\nHP EliteOne 800 G1 AiO je dobio kompaktni 21,5-inčni (54,6 cm) ekran sa dodatnim univerzalnim stalakom VESA za montažu na zid, i zahvaljujući senzorima okretanja možete ga koristiti u dva režima.… Opsirnije >>\nNajveći broj korisnika koristi Windows 7 operativni sistem\nWindows 10 operativni sistem je ovih dana veoma aktuelna, ali kako je septembar završen, vreme je da se vidi kako postojeće verzije Microsoftovog operativnog sistema stoje na tržištu. Prema poslednjim analizama kompanije Net Applications, iako je Windows 8.1 aktuelna verzija operativnog sistema, najveći broj korisnika i dalje koristi Windows 7.… Opsirnije >>\nPrevious post Objavljen najkompaktniji punjač za laptop računare\nNext post Naredni Nexus 7 će imati Intel Atom Z300 procesor


eKapija | Priključci na novi kolektor za otpadne vode u Sokocu do kraja oktobra\nIzvor: eKapija | Petak, 23.08.2019.| 11:32\nPriključci na novi kolektor za otpadne vode u Sokocu do kraja oktobra\nZavršeno je 85% radova na izgradnji glavnog kolektora za otpadne vode od Sokoca do sela Кula, ukupne vrijednosti 1.264.000 КM (sa PDV-om), rekao je Dragan Sarić, direktor firme Higra iz Bijeljine koja je izvođač.\nSarić je naveo da tehničkih problema nema i da sve teče prema planu, te da će glavni kolektor biti u potpunosti završen za sedam dana, sekundarni do kraja septembra, a svi priključci na ovu mrežu do kraja oktobra, saopšteno je iz Opštine Sokolac.\nOn je istakao da je ovim projektom obuhvaćena izgradnja glavnog kolektora od Sokoca do Кule, sa sekundarnim kolektorima i priključcima u naselju Podromanija.\nSarić je naglasio da je cilj projekta da budu prikupljene otpadne vode iz Podromanije i odvedene do sela Кula na Glasinačkom polju, posredstvom glavnog kolektora na koji će u narednoj fazi biti priključeni sekundarni kolektori iz naselja Majdani i Brezjak, te gradska kanalizacija koja sada ide u potok Rešetnica.\nNačelnik opštine Sokolac Milovan Bjelica podsjetio je da je izgradnja glavnog kolektora od Podromanije do Кule dio treće komponente velikog projekta "Snabdijevanje vodom i kanalizacija u opštini Sokolac" ukupne vrijednosti oko 6 mil КM.\nOn je rekao da je vrijednost radova u okviru treće komponente veća od 2 mil КM i podrazumijeva rješavanje glavnog voda od prigradskih naselja Podromanija, Brezjak i Majdani do sela Кula.\nBjelica je potvrdio da će za dva mjeseca biti u potpunosti završeni radovi na dijelu treće komponente, koja podrazumijeva rješavanje prikupljanja otpadnih voda sa područja Podromanije i dijela sela Bjelosavljevići.\nOn je naglasio da je vrijednost izgradnje glavnog kolektora i sekundarne mreže od Podromanije do Кule 1.264.000 КM, a glavnih kanalizacionih kolektora od naselja Brezak i Majadni do Кule više od 800.000 КM.\nBjelica je rekao da je glavni kanalizacioni vod u dužini od 6.000 metara od Podromanije do Bjelosavlejvića u potpunosti urađen i sada se radi sekundarna mreža i oko 250 priključaka.\nOn je naveo da će na ovaj vod biti priključeni Specijalna psihijatrijska bolnica, Zavod za forenzičku psihijatriju, Romanijaputevi i svi privredni subjekti i domaćinstva na području mjesnih zajednica Podromanija i Bjelosavljevići.\n- Zahvaljujući uštedama ostvarenim na tenderu na ovu kanalizacionu mrežu će biti priključeno i nekoliko desetina domaćinstava u selu Bjelosavljevići koja nisu bili predviđena projektom - rekao je Srni načelnik opštine Sokolac.\nOn je istakao da je ukupna dužina sekundarne kanalizacione mreže koja će biti izgrađena ovim projektom oko 15 kilometara i da je dužina glavnog voda šest kilometara.\nU okviru velikog projekta "Snabdijevanje vodom i kanalizacija u opštini Sokolac" započetog 2017. realizovane su dvije komponente, a realizacija treće ukupne vrijednosti oko 200.000 КM počela je početkom građevinske sezone ove godine.\nTrećom komponentom je predviđena izgradnja glavnog kanalizacinog kolektora i sekundarne mreže od prigradskih naselja Majdani, Brezak, Podromanija do glavnog primaoca u selu Кula.\nHIGRA d.о.о. Bijeljina\nprojekat Snabdijevanje vodom i kanalizacija u opštini Sokolac\nizgradnja glavnog kolektora za otpadne vode od Sokoca do sela Kula\nglavni kolektor za otpadne vode Sokolac\nprečišćavanje otpadnih voda u Sokocu


Kulturna injekcija: Prever, muškarac koji nije mrzeo žene - WANNABE MAGAZINE\nKulturna injekcija: Prever, muškarac koji nije mrzeo žene\nIzložba fotografija | “O vrelini”\nFotografije oslikavaju njeno viđenje ceremonije venčanja\nOsim stalne postavke, od kraja prošle godine u Muzeju afričke umetnosti u Beogradu možete pogledati i izložbu “O vrelini”, koja prikazuje susret kultura na ceremonijama venčanja. Fotografije oslikavaju način na koji umetnica vidi ovu ceremoniju, koja je sa jedne strane lična i intimna, a sa druge prilično javna i ograničena normama, običajima, ritualima, koji su ponekad ekstremni i mogu da naruše vezu između para.\nMuzika | Metak za zlikovca\nProgresivni rok+džez 12. januara u KC GRAD!\nMetak za zlikovca, instrumentalni sastav iz Beograda, nastupiće 12. januara u KC GRAD. Bend kombinuje progresivni rok i džez u andergraund maniru! Ako ih još uvek niste čuli, pravac u KC GRAD 12. januara!\nKnjiževnost | “Barbara i druge pesme”, Žak Prever (Jacques Prévert)\nIzdavačka kuća Paideia\nPrever je pomerio granice svetske poezije\nOd smrti Viktora Igoa (Victor Hugo), Francuska nije imala pravog narodnog pesnika. Zbirkom “Barbara i druge pesme” Prever je postao upravo to. Pored fantastične rečitosti i lakoće u nizanju pesničkih slika, posebnim ga čini i način na koji se bavi večnim temama poezije – on je poput “reportera života”, on beleži sve što čini život, i lepo i ružno, ali nikada ne morališe.\nFilm | “Muškarci koji mrze žene” (The Girl with the Dragon Tattoo)\nuloge: Danijel Krejg (Daniel Craig), Runi Mara (Rooney Mara)\n“Muškarci koji mrze žene” (The Girl with the Dragon Tattoo), kao prvi deo trilogije, govori o susretu Mikaela Blomkvista (Mikael Blomkvist) i Lizbet Salander (Lisbeth Salander)\nFilm “Muškarci koji mrze žene” je igrana adaptacija književnog blokbastera “Trilogija Milenijum”. Radnja filma bazirana je na prvoj knjizi koja je širom sveta prodata u preko 50 miliona primeraka i postala svetski fenomen. Glavne uloge tumače Danijel Krejg i Runi Mara.


Vi ste ovdje:Home»Extra»Bik: Sedmični horoskop za period od 08.07.2019. do 14.07.2019.\nPosao. Na poslu može doći do nerazumijevanja sa saradnicima, ali i sa šefovima. Kritiku od ovih potonjih nemojte uzimati zaozbiljno, a pogotovo nemojte sebi da dozvolite da se uplićete u neke rasprave i dokazivanja.\nMalo je vjerovatno da ovu „bitku“ možete dobiti. S druge strane, baš u ovoj sedmici može biti nekih vrlo zanimljivih informacija, ali i dogovora oko posla. Dobar je period onima koji su nezaposleni, jer postoji šansa za vrlo jak kontakt i obećavajuću poslovnu priču.\nLjubav. Fenomenalna energija, koja u ovom trenutku funkcioniše između vas i partnera, očas posla se može preokrenuti u svoju suprotnost.\nIzbjegavajte teme za koje znate da su i ranije pravile pometnju u vašoj vezi i ostavite ih „za neki drugi put“. Sada se držite lakih priča, emocija, pustite voljenu osobu makar s vremena na vrijeme da misli da ima pravo odlučivanja u vašem odnosu i sve će biti u redu…\nSlobodni Bikovi mogu brzinski da se zainteresuju za nekog i sam početak ove komunikacije ili odnosa bi bio super zanimljiv i podsticajan za vas. No, nemojte da se iznenadite ukoliko sve ostane samo na flertu ili avanturi.\nZdravlje. Dobar period za fizičku aktivnost. Generalno gledano, budite više u pokretu.


Britanski parlament podržao novu strategiju Tereze Mej oko Bregzita - Svet - Dnevni list Danas\nPočetna » Svet » Britanski parlament podržao novu strategiju Tereze Mej oko Bregzita\nBritanski parlament podržao novu strategiju Tereze Mej oko Bregzita\nBritanski Parlament podržao je danas novu strategiju premijerke Tereze Mej prema kojoj će Parlament moći da glasa o tome da li da se odloži Bregzit da Britanija ne bi izašla iz EU na kraju marta bez sporazuma o razlazu.\n0Piše: Beta 27. februara 2019. 22.05 Izmenjeno: 22.59\nDonji dom britanskog Parlamenta glasao je sa 502 glasa prema 20 za amandman da se podrži obećanje premijerke Tereze Mej da će poslanici moći da odlučuju o procesu o Bregzitu ako ona do 12. marta ne uspe da dobije podršku tog tela za sporazum o razlazu.\nMej je juče rekla da će u tom slučaju 13. marta britanski Parlament moći da glasa o tome da li da se izađe iz EU bez sporazuma, a ukoliko odluči da neće da izađe bez sporazuma da glasa ponovo sledećeg dana, 14. marta o tome da li da traže odlaganje predviđenog izlaska Britanije iz Unije 29. marta.\nDanašnje glasanje u Domu komuna bilo je simbolično sa ciljem da osigura da vlada ne pokuša da se izvuče iz svog obećanja da će Parlament o tome odlučivati.\nbregzit, parlament, velika britanijaBeograd


[VIDEO] U mestu Lalinac kod Niša, održana je akcija uređenja Doma kulture | Belle Amie\n17:17, 06. 03. 2021 Igor Spasić Društvo, Niš, Vest dana, Video 0\nU mestu Lalinac kod Niša, na inicijativu koju je pokrenulo udruženje građana Južna Morava Lalinac, održana je akcija uređenja Doma kulture, čišćenje deponije i priprema terena za postavljanje mobilijara. Okupio se veliki broj meštana, a akciju su podržale gradska opština Palilula i Javno komunalno preduzeće Medijana iz Niša.\nMeštani sela Lalinac, osnovali su udruženje građana Južna Morava Lalinac, sa ciljem da zaštite životnu sredinu, očiste prirodu i istaknu nemerljiv značaj ekoloških potencijala ovoga kraja. Jedna u nizu akcija, koja obuhvata uređenje Doma kulture, čišćenje deponije i pripremu terena za postavljanje mobilijara je uspešno završena. Udruženje je ovim činom okupilo veliki breoj meštana, a samu akciju podržale su i gradska opština Palilula kao i Javno komunalno preduzeće Medijana iz Niša.\nUz veliko učešće i brigu meštana, ranije započeta akcija čišćenja deponije i uklanjanja smeća je u potpunosti završena. Ono što je takođe urađeno je premeštanje skele, koja je nekada prevozila ljude preko reke Morave, a teren za igru i postavljanje mobilijara se priprema.\nMeštani su i u ovoj, kao i u prethodnim akcijama uzeli učešče, rado se odazvali, u cilju ekološkog uređenja sela.\nUz meštane i odgovorne gradske institucije, ovu akciju podržala su i javno odgovorna preduzeća u cilju boljeg očuvanja sela, kao i mogućnosti da u njima život bude bolji i kvalitetniji. U narednom periodu akcije pod sloganom „Očistimo selo i zaštitimo prirodu“ će biti nastavljene, a sve veći broj ljudi zainteresovan je za pomoć žiteljima lalinca.


Majske radionice JCI Srbije – JCI Serbia\nJCI Serbia Webinars, May 2020\nNakon uspešno održanih online radionica u aprilu mesecu, JCI Srbija se potrudila da svojim ali i internacionalnim članovima omogući učešće na online besplatnim radionicama. Kako je misija JCI organizacije da osnaži mlade i pruži im mogućnost za razvijanje veština, edukaciju i internacionalno umrežavanje, tako smo majske radionice prepustili evropskim ekspertima koji su imali priliku da sa članovima JCI-a podele svoje znanje iz oblasti biznisa, kreativnog razmišljanja ali i daju savet kako sprečiti stadijum “burnouta” u kome se svi nekada pronađemo.\nPrvu majsku radionicu održao je jedan od vrhunskih govornika današnjice\nEric Fitzpatrick iz Irske, poslovni trener i predavač, na temu “Pisanje pobedničkih predloga” (Writing winning proposals).\n13. maja od 19 časova, Eric nam je prezentovao šta ulazi u sastavne delove pobedničkih predloga; Kako da svoj predlog prilagodite potrebama klijenata i kako povećati izglede da predlozi budu prihvaćeni;\nNeiscrpna energija i harizma Eric Fitzpatricka naterala je naše članove na interakciju i podsetila nas na njegovo gostovanje u Beogradu kada je članovima JCI Srbije održao Masterclass predavanje o tome kako održati ubedljivu prezentaciju.\nJoš jednom, Eric nas podseća da je znanje ono što je neophodno bilo kom lideru da bi prevazišao izazove.\n“Kreativno razmišljanje” (Design thinking) je bila druga majska radionica koja je održana 20. maja. Ana Nikolova iz JCI Bugarske, Potpredsednica Evrope, govorila je o kreativnom razmišljanju kao moćnom procesu u rešavanju problema. Ovaj proces razvijen je na Univerzitetu Stanford a započinje razumevanjem nezadovoljenih potreba i specifičnih izazova. Tokom ove radionice Ana nas je vodila kroz čitav proces kreativnog razmišljanja kako bismo stvorili rešenja koja se bave konkretnim problemima, nakon čega ćemo moći da ga koristitmo u svom poslu. Ana je iskusna poslovna savetnica, koja se specijalizovala za razvoj poslovne strategije, upravljanje projektima i finansiranje MSP i inovativnih start-upova. Diplomirala je preduzetništvo, magistriraola međunarodno upravljanje projektima i trenutno završava doktorska istraživanja u istoj oblasti\nRadionica o Planiranju B2B prodaje – Kako od 0 do prvih klijenata,\nodržana je u sredu 27. maja od 19 časova. Predavač Lazar Milošević dolazi iz “CUBE TEAM-a” u koji je pristupio kao junior prodavac a nakon manje od dve godine došao do toga da formira svoj tim.\nOvaj mladi i perspektivni ekspert prodaje težio je da učesnicima radionice približi i edukuje ih kako se vrši analiza tržišta, kako se definiše i segmentira ciljna grupa; kako se pristupa klijentima na osnovu podataka o kompanijama koje su dostupne. Takođe, skrenuo je pažnju na načine komunikacije (Mail, telefon, oglasi) i objasnio kako da se napravi Data Driven Sales Team.\nPoslednja radionica, održana je 3. juna. “Burnout” je nesumnjivo, najaktuelnija tema današnjice. JCI članovi su mladi profesionalci i preduzetnici, lideri iz različitih sektora društva, stoga smo svesni koliko može biti stresan čak i posao koji se voli i koliko često može dovesti do sindroma “sagorevanja”. Jana Havlíčková iz JCI Češke, trener je i profesionalni networker, izabrana je za JCI Savetnika za evropski razvoj u 2020. godini i na našoj poslednjoj radionici pomogla je JCI članovima da nauče kako da na vreme prepoznaju da li se nalaze u stanju pred “sagorevanje” ili je u pitanju samo trenutni stres.\nJoš jednom smo potvrdili staru izreku da je “Bolje sprečiti, nego lečiti”.\nInternacionalno umrežavanje lidera


Predstavnici Odbora Udruženja turizma PKCG kazali su da smatraju da je povezivanje turizma i poljoprivrede neophodno za obezbjeđenje veće prepoznatljivosti crnogorske turističke ponude.\nKomplementarnost poljoprivrede sa turizmom ima sve veći značaj budući da širokim izborom domaćih proizvoda obogaćuje turističku ponudu i čini je jedinstvenom, tako da turizam kroz afirmaciju nacionalne kuhinje i specifičnih crnogorskih proizvoda, postaje snažan generator razvoja poljoprivrede , rekli su agenciji Mina-business predstavnici Odbora.\nPrisutni stari problemi\nTuristička privreda smatra da je za prevazilaženje tih nedostataka neophodno blagovremeno početi sa pripremama sezona. Potrebno je drugačije upravljati tokovima turizma uz kreiranje kalendara aktivnosti kojim bi se uskladila oblast izgradnje sa odvijanjem sezone i potrebama turističke privrede , rekli su iz PKCG.\nSiva ekonomija, buka, higijena\nJedna od pretpostavki za nesmetano odvijanje sezone je svakako i prevazilaženje problema sive ekonomije koja predstavlja nelojalnu konkurenciju preduzećima koja uredno izmiruju obaveze i prisutna je u skoro svim segmentima turističke djelatnosti , kazali su iz PKCG.\nDa bi se na kvalitetan način pristupilo rješavanju problema buke, mora se obezbjediti kontinuirano, a ne sporadično praćenje jenog nivoa na otvorenom i obezbjedilo poštovanje i implementacija zakonskih propisa , rekli su iz PKCG.\nViše prakse i domaća radna snaga\nPrihodi će biti veći nego lani\nCrna Gora nije isključivo kupališna destinacija, već destinacija koja ljeti ima što da ponudi ljubiteljima aktivnog odmora. Ona postaje turistička destinacija sa velikim potencijalima u planinskim centirma i seoskom turizmu , kazali su iz PKCG.\nVeć niz godina u julu i avgustu parametri turističkog prometa pokazuju tendenciju odstupanja. Ove sezone u kolektivnom smještaju imamo dobre najave popunjenosti kapaciteta u septembru i oktobru , rekli su predstavnici PKCG.\nNaša prednost je raznovrsna ponuda na malom prostoru, sigurna i bezbjedna destinacija bliska regionalnom emitivnom tržištu, kao i povezivanje seoskog gazdinstva i turizma. Savremeni turista prevazišao je klasičan odmor, želi da doživi nešto novo, zanima ga kulturno nasljeđe, zbližavanje sa lokalnim stanovništvom i da posjećuje divlje netaknute predjele koje Crna Gora ima , rekli su iz PKCG.\npkcg turistike sezone ponude rekli rtcg ponuda turizma gore proizvoda kapaciteta turistikih\nserbiaaccommodation.com roiue.com bosniaaccommodation.com xn--wqa.com personaio.com strasy.com comeseestay.com kosovaaccommodation.com ebsre.com realestate-worldwide.com balkansaccommodation.com excitement.tv mesdzid.com engin3r.com who-wear-what.com imtbo.com vasagent.com mediteranaccommodation.com backpackaccommodation.com ktotm.com


Klub Bošnjaka traži ocjenu ustavnosti obilježja općina - Klix.ba\nKlub Bošnjaka traži ocjenu ustavnosti obilježja općina\n23.9.2009. u 17:27\nKlub Bošnjaka u Vijeću naroda Republike Srpske (RS) nije razmatrao akte koji su usvojeni na prošlim sjednicama Narodne skupštine RS-a, a što je skladu s njihovom ranijom odlukom da to ne čine sve dok se ne izvrši ocjena ustavnosti Poslovnika o radu Ustavnog suda RS-a.\nPredsjednik Kluba Bošnjaka Edin Ramić kazao je na pres-konferenciji da je taj klub odlučio inicirati izmjene Zakona o Ustavnom sudu RS-a kojim bi se utvrdila aktivna legitimacija svakog od klubova u Vijeću naroda RS-a da pokreće postupak ocjene ustavnosti zakona i drugih akata pred Ustavnim sudom RS-a.\nOdbacio je navode iz RS-a da bošnjački klub svojim postupkom blokira rad bilo koje institucija u RS-u.\n„Na djelu je kriza primjene Ustava i zakona u RS-u. Mi ne dobijamo ništa s tim što se očitujemo po aktima Skupštine RS-a koji povređuju nacionalni vitalni interes bošnjačkog naroda ukoliko imamo na snazi Poslovnik o radu Ustavnog suda RS-a koji omogućava preglasavanje sudija Ustavnog suda RS“, pojasnio je Ramić.\nNajavio je i podnošenje inicijative ostalim nacionalnim klubovima u Vijeću naroda RS-a, s ciljem pokretanja zajedničke aktivnisti radi ocjene ustavnosti i zakonitosti simbola (grbova amblema, zastava) općina i gradova u cijeloj BiH, kao i ustanovljenih krsnih slava i datuma od značaja za pojedine općine koji ne uvažavaju multietničnost i tradiciju lokalnih zajednica.\n„Ako podrška dugih klubova izostane, Klub Bošnjaka će samostalno ići s ovom inicijativom“, naglasio je.\nRamić je još ocijenio i da jučerašnja zajednička izjava predstavnika RS-a povodom odluka visokog predstavnika u BiH ne uvažava postojanje drugih naroda u RS-a već samo Srba.\nOn je mišljenja i da OHR nema adekvatan odgovor na sistemsko urušavanje inistucija BiH.


DOLIJALE LISICE ZA VAKCINACIJU | Radio Jadran\nPočetna Društvo DOLIJALE LISICE ZA VAKCINACIJU\nDOLIJALE LISICE ZA VAKCINACIJU\nPrvi dio kampanje vakcinacije lisica, koja se u Crnoj Gori obavlja prvi put, uspješno je okončan.\nVođa projekta iz veterinarske uprave Crne Gore Mevlida Hrapović za naš radio kaže da se procjena same kampanje, odnosno praćenje oralne vakcinacije kod lisica, zasniva na monitoringu određenog broja ulovljenih lisica. One se moraju uloviti po preporukama Svjetske zdravstvene organizacije. To znači četiri lisice na 100 m2 iz određenih oblasti.\nZa realizovanje ulova lisica je značajna saradnja sa lovcima koji su 13. novembra počeli sa dostavljanjem ulovljenih lisica veterinarskim ambulantama. Nakon primanja uzoraka, u veterinarskim ambulantama ih pripremaju u skladu sa dobijenim preporukama i dalje ih šalju u specijalističku veterinarsku laboratoriju.\n– Na godišnjem nivou bi trebalo da se ulovi 501 lisica što znači da je za jesenju kampanju potrebno 250 lisica da se ulovi i ispita. Rezultate monitoringa ćemo znati za četiri mjeseca – navodi Mevlida Hrapović.\nOralna vakcinacija lisica protiv bjesnila u Crnoj Gori sprovedena je od 3. do 11. oktobra. Projekat finansira Evropska unija, a realizuje ga Veterinarska uprava. Kampanja vakcinacije trajaće još četiri godine i sprovodiće se dva puta godišnje, u proljeće i jesen. Budžet projekta iznosi 1.700.000 eura, od čega je Evropska komisija obezbijedila 1.500.000 eura.\nIz aviona je bačeno 20 mamaca po kvadratnom kilometru koji su evidentirani elektronski, putem posebnog softvera povezanog na GPS sistem. Tako je moguće precizno registrovanje mjesta na koje je svaki mamac bačen. Naredna kampanja je predviđena za proljeće 2012. godine.\nPrethodni članakDJECA IZ DOMA “MLADOST” U SKUPŠTINI\nSledeći članakŠTA DOBIJAMO ULASKOM U EVROPU?


IZRAELSKI PREMIJER POZIVA EUROPSKU UNIJU: 'Zauzmite čvršći stav protiv Irana, prestanite financirati TERORISTIČKE REŽIME'! | Slobodna Bosna\nIZRAELSKI PREMIJER POZIVA EUROPSKU UNIJU: "Zauzmite čvršći stav protiv Irana, prestanite financirati TERORISTIČKE REŽIME"!\nIzraelski premijer Benjamin Netanyahu želi da Evropa zauzme čvršći stav protiv Irana, nakon što je iranski diplomata uhapšen pod optužbom da je planirao napad sa iranskom opozicionom grupom u Francuskoj\nIranski diplomata je uhapšen u Njemačkoj i jedan je od četvoro uhapšenih pod optužbom da je planirao da izvrši bombaški napad tokom sastanka Nacionalnog savjeta otpora Irana, navodi Reuters.\n"Nije slučajnost to što je ovaj napad spriječen. Pozivam lidere Evrope da prestanu da finansiraju terorističke režime koji finansiraju terorizam protiv nas na vašem tlu. Dosta više sa politikom slabosti kada je u pitanju Iran", rekao je Netanyahu.\nNetanyahu je naglasio da je činjenica da se napad planirao dok je iranski predsednik Hasan Rouhani bio u Evropi, tražeći ekonomske beneficije od nuklearnog sporazuma iz 2015. godine, znak "beskrajnog licemjerstva Irana".\nTeheran je saopštio da nije imao ništa sa napadom i nazvali su ga operacijom "pod lažnom zastavom", koju su sprovele figure unutar Nacionalnog savjeta otpora Irana, prenose Agencije.\nIZRAELSKI PREMIJER NIJE MOGAO IZDRŽATI: Izrael, Rusija i SAD imaju zajednički cilj uklanjanja Irana iz Sirije


Nacionalne vesti - Sreda 24.02.2021 - 13:20\nSpoljnopolitički odbor Evropskog parlamenta usvojio je izveštaj o Srbiji izvestioca Vladimira Bilčika sa 57 glasova za, četiri glasa protiv i devet uzdržanih, saopštio je predsednik odbora Dejvid Makalister.\nČlanovi Spoljnopolitičkog odbora glasali su o amandmanima na izveštaj Vladimira Bilčika, a zatim i o tekstu u celini. Od ukupno 385 amandmana usvojeno je svih 38 kompromisnih amandmana, kao i 49 pojedinačnih.\nU usvojenim amandmanima su, u odnosu na originalni tekst, pooštrene formulacije i kritike u oblasti borbe protiv korupcije, funkcionisanja Narodne skupštine i stanja medija, dok se pozitivne ocene odnose na ekonomske pokazatelje, učešće u regionalnoj saradnji i dijalogu sa Prištinom. Pozitivno je ocenjena i strategija Srbije prema romskoj zajednici i podržavanje parade ponosa.\nIstovremeno, od vlasti u Srbiji se traži da "rečima i delima" rade na ispunjavanju obaveza na putu ka članstvu u EU. Poslanici su zatražili od EU da unese više dinamike u pristupne pregovore sa Srbijom, brzo primeni novu metodologiju proširenja u pregovorima sa Srbijom i jasno predstavi konkretne podsticaje od interesa za građane Srbije.\nU jednom od usvojenih amandmana Srbija se poziva da postigne "uverljive rezultate u pravosuđu, slobodi izražavanja, borbi protiv korupcije, posebno kada je reč o slučajevima za koje postoji visok nivo interesovanja javnosti, uključujući slučajeve Krušika, Jovanjice i Telekoma Srbija".\nUsaglašeni tekst pozdravlja promene u radu parlamenta "u skladu sa procedurama", ali naglašava da "agresivni rečnik, zastrašivanja i optužbe protiv političkih protivnika i predstavnika medija na sednicama Narodne skupštine predstavljaju kršenje demokratske prakse koje treba "sankcionisati u skladu sa poslovnikom".\nU tekstu izveštaja se naglašava zabrinutost zbog "najslabijeg skora" Srbije u usklađivanju sa spoljnom politikom EU u poređenju sa drugim zemljama regiona, kao i zabrinutost zbog "sve većeg uticaja Kine".\nNakon glasanja u Spoljnopolitičkom odboru, očekuje se da će izveštaj o Srbiji, u formi rezolucije, biti usvojen na plenarnoj sednici Evropskog parlamenta 24. i 25. marta u Briselu.


BANJA LUKA / Na crno radi 60.000 radnika! | Krupljani.BA\nBANJA LUKA / Na crno radi 60.000 radnika!\nOna je dodala da se radom na crno smatra i neplaćeni prekovremeni rad, te da oni koji rade a ne primaju platu niti im se uplaćuju doprinosi takođe rade na crno.


Kolić: Nikolić da čestita Radoviću i Krapoviću na spektakularnoj pravničkoj i evropskoj pobjedi nad budvanskom mafijom | Kodex.ME\nBudući da je DPS doživio najveću političku sramotu i blamažu – dva nokauta za samo dva dana, ne čude nas njihove politički dezorjentisane izjave. Ipak sigurni smo da je najveći dio građana Crne Gore uživao u političkoj borbi i načinu na koji je u Budvi odbranjen Ustav, odrbranjena Crna Gora i Budva i spriječena nezakonita smjena vlasti motivisana političkom korupcijom, saopštio je Dženan Kolić poslanik Demokrata.\n04. 06. 2020 - 17:45 Autor: Kodex\nKolić je reagovao da izjavu portparola DPSa Miloša Nikolića navodeći da je on "pod kišobranom Svetozara Matrovića".\n" S obzirom na to da je politička korupcija krivično djelo, DPS se svrstao pod kišobranom Stevana Džakovića kako bi se zajedno, i trgovac i trgovina pokušali zaštiti od političkog debakla. U konačnom, svi zajedno su stali ispod kišobrana mafije, sa kojom se, očigledno, i najbolje razumiju i najtješnje sarađuju", naveo je Kolić.\nSmatra i da bi red bi bio i "da Nikolić čestita Radoviću i Krapoviću na spektakularnoj pravničkoj i evropskoj pobjedi nad budvanskom mafijom. Međutim, mi to i ne očekujemo. Sličan se sličnom raduje, ili, što bi Latini rekli: Similis simili gaudet. Mi, kojima je Crna Gora majka, a svaki građanin u njoj naš brat i naša sestra, bismo dodali i onu staru: „Svaka krpa nađe zakrpu“.Stoga, krpe i zakrpe ostavljamo jedne drugima da se druže u nacionalističko-šovinističkoj labaratoriji u kojoj Šešelj ima zavidnu ulogu, a u čijoj epruveti je i Miloš Nikolić, a mi nastavljamo da pobjeđujemo i da radimo u interesu građana i Budve, i svake opštine u kojoj konstituišemo evropsku vlast.".\nMilatović: Sezona iznad očekivanja, sačuvane plate i penzije\n26. 07. 2021 - 12:25 | Društvo\nĐukanović čestitao Dukiću: Širi se krug naših sportista koji uzdižu sebe i CG do svjetskih visina\n26. 07. 2021 - 09:42 | Društvo


Jutarnji list - Program novog ministra kulture prepun floskula, bez konkretnih mjera\nObjavljeno: 23. siječanj 2016. 14:45\nPRITISAK PREDIZBORNIH OBEĆANJA PRVI VELIKI TEST OREŠKOVIĆEVE VLADE Nema vremena za pripremu, deficit hitno treba smanjiti: Gdje i kako uštedjeti 4 milijarde kuna u 2016.?\n#vijesti #Hrvatska #Ministarstvo kulture #Vlada\n02. srpanj 2020 20:48


PROGRAM CHILDREN MESS I OVE GODINE DONOSI RADOST NAJMLAĐIMA | Tacno.net\nAutor 👤tačno.net 8.10.2015. u 13:03\nPredstava Pozorišta lutaka Mostar u režiji Todora Valova, “Ljepotica i zvijer“, govori o tome da svako od nas ima pravo na sreću, ali da bi bio sretan, čovjek mora slijediti svoje snove. Ova bajka, koju je napisala Madame de Villenuve prije više od 250 godina, govori o preobražavajućoj ljubavi, ljubavi koja razdrma i promijeni život, kako onima koji vole, tako i onima kojima je ljubav potrebna. Najmlađi ljubiteljii i ljubiteljice teatra predstavu će moći pogledati u subotu, 10. oktobra u Kamernom teatru 55 sa početkom u 12 sati.\nKomad “Zmaj i princeze“ Lutkarskog kazališta Mostar, namijenjena je primarno roditeljima i odgajateljima, dok je najmlađima prepušteno da odluče koja im je princeza od mnogih najdraža. Predstava u režiji Kyrlakosa Argyropoulosa i Stanislava Staneva na sceni Kamernog teatra 55 igrat će u petak, 09. oktobra u 12 sati. Slovački režiser Peter Palik predstavom “Radoznalo slonče“ namlađe upoznaje sa tim kako je slon dobio svoju surlu. Igranje ove predstave je zakazano za nedjelju, 11. oktobar u Kamernom teatru 55 u 12 sati.\nTagovi: MESSradoznalo slonče


Podcast MLADOST - Ep. 018 w/ Buč Kesidi - Centar E8\nPodcast MLADOST – Ep. 018 w/ Buč Kesidi\nObjavljeno 27. Jun 2020. 27. Jun 2020. Objavio/la: Jana Šarić\nU današnjoj epizodi podcasta Mladost, imale smo priliku da ugostimo Buč Kesidi, neverovatni muzički dvojac u čiju smo se muziku zaljubili na prvo slušanje. Osim što su uspešni muzičari, trude se da njihov celokupan vizuelni i umetnički identitet bude usklađen sa njihovim stilom, pa je tako i ovaj razgovor tekao, opušteno, razigrano i bezbrižno.\nLuka i Zoran, čini se žive svoj dečački san. Kako sami kažu, želeli su da imaju bend ne zato što je to popularno, ili jer to tako treba, već zato što su to istinski želeli. Iako jesu zvezde, glamur i statusni simboli još uvek nisu ušetali u njihove živote, mada im to ne predstavlja preveliki problem. Na prvom mestu nalazi se – muzika.\n“Nama je bend priortet. Sve što zaradimo, ulažemo u bend i neke stvari koje smišljamo”\nČini se da se sa bendom jako dobro zabavljaju, ali im dobra zabava izgleda ne utiče na profesionalnost. Sve što rde shvataju vrlo ozbiljno, a bend im, između ostalog, služi i kao prostor za rad, napredak i učenje. Kako obojica ističu, naučili su mnogo.\n“Naučili smo pre svega kako da sviramo, kada počinješ, niko ti ne kaže kako to treba da radiš. Ranije su bendovi bili drugačiji, veći, pa naučiš od kolega muzičara kojima si okružen. Nama je bilo malo teže”\nBuč Kesidi je ceo paket, koji čine dobra muzika, sjajni i talentovani ljudi sa kojima sarađuju, predivni spotovi, ali i vizuelni identitet tokom nastupa, o kome se takođe vodi računa. O tome svedoči i fotografija sa Vedranom, rediteljkom spotova koja je u međuvremenu suštnski postala deo benda. Ona je zaslužna za magiju koju imamo prilike da gledamo u njihovim spotovima. Međutim, stvarati magiju nije uvek lako.\n“Budi nas u 4 ujutru, jurimo da snimamo, jer tad je najlepše sunce. Vole to filmadžije…”\nKada smo ih pitale o muzičkom pravcu kome pripadaju, nisu baš umeli da daju precizan odgovor. Ne zato što ne poznaju svoju muziku, već zato što je ne smatraju statičnom i ograničenom. Za Luku i Zorana je sve što stvaraju fluidno I fleksibilno, sa dovoljno ostavljenog prostora za rast, razvoj i dinamične promene.\n“O tome će već govoriti neki kritičari, za nekih pet godina. Mi sada samo stvaramo, videćemo gde će nas to odvesti”.\nBuč Kesidi dvojac je sa nama podelio i svoju omiljenu muziku, koja je, kako Zoran kaže, pažljivo čuvana za post-karantinske dane, kada može da se bude napolju i đuska. Ostatak ovog neobičnog letnjeg razgovora možete preslušati u osamnaestoj epizodi podcasta Mladost, u kome možete čuti Lukine i Zoranove planove za leto, nastupe i spotove.\nPodcast MLADOST – Ep. 017 w/ Radmila Petrović\nMAN 2020 počinje svoje putovanje oko sveta


home Video interfon, vanjska jedinica za proširenje DPV 27 - DPV 27K - Jeftinije.hr\nPočetna / Oprema za dom / Sigurnost i nadzor / Interfoni / home Video interfon, vanjska jedinica za proširenje DPV 27 - DPV 27K\n259,90 kn -5 %\n-5 %259,90 kn\nPonuda trgovine Bazzar za proizvod home Video interfon, vanjska jedinica za proširenje DPV 27 - DPV 27K. Ispravnost cijene i podataka provjeri na web stranici trgovine.\nJeftinije.hr je vodeći portal za usporednu kupovinu u Hrvatskoj, koji kupcima omogućuje informirane i pametne kupovine. Usporedi ponude trgovina za home Video interfon, vanjska jedinica za proširenje DPV 27 - DPV 27K i izaberi najbolju. Interfoni iz kategorije Sigurnost i nadzor je najbolja kupovina, ukoliko želiš kvalitetan proizvod po najboljoj cijeni.\nPročitaj opis proizvoda home Video interfon, vanjska jedinica za proširenje DPV 27 - DPV 27K i provjeri da li je prikladan za tebe ili pogledaj ostale proizvode marke HOME. Opis i tehnički podaci proizvoda home Video interfon, vanjska jedinica za proširenje DPV 27 - DPV 27K mogu se razlikovati od onih u web trgovini gdje ćeš obaviti kupnju. home Video interfon, vanjska jedinica za proširenje DPV 27 - DPV 27K je u slobodnoj prodaji u trgovini Bazzar po cijeni koja je navedena pored svakog trgovca u kartici “Trgovine”.\nJamstvo i uvjete garancije za home Video interfon, vanjska jedinica za proširenje DPV 27 - DPV 27K provjeri u trgovini gdje ga namjeravaš kupiti. Slika za home Video interfon, vanjska jedinica za proširenje DPV 27 - DPV 27K može biti simbolična, zato prije kupovine u trgovini provjeri radi li se o istom proizvodu.


Jednostavna tehnika - SNAGA MAGIČNIH REČI\nSvaka reč ima određenu energiju koju prenosi na nas, pa sve ono što ima negativan kontekst deluje uznemirujuće, i obrnuto – pozitivne reči nas jačaju, motivišu, čine srećnim… Dragana Aleksić, wingwave i life coach predstavila nam je jednostavnu tehniku „magične reči“ (magic words), kojom možemo da umanjimo negativan uticaj i pojačamo onaj pozitivan koji reči imaju na nas\nReči koje koristimo u svakodnevnoj komunikaciji, bilo da nekome nešto pričamo ili govorimo sami sebi, značajno utiču na naše raspoloženje, energiju, emocije, kao i na naša uverenja, tj. na ono što verujemo/mislimo da možemo i da ne možemo. Iako nam reči pomažu da izrazimo sve ono što se oko nas dešava, one često mogu da izazovu neprijatnost, loše emocije, a neretko i da nas povrede.\n– Zanimljivo je da naš mozak svaku reč koja za nas ima negativan kontekst (konflikt, siromaštvo, let avionom, bolest, šef, neko negativno uverenje o nama…), vizuelno predstavlja u skladu sa emocijom koju ta reč u nama izaziva. Na primer, ako je prva asocijacija na neku reč stres ili strah naš mozak će nam je predstaviti kao tamnu, „debelu i tešku“, čvrste strukture, veoma blizu očiju, veliku…, a često je propraćena telesnom manifestacijom u vidu grča, treperenja u stomaku, knedle u grlu.\nKad reč osećate u stomaku. Nekada se u radu sa klijentima desi da im „kritična“ reč bukvalno „sedi“ na ramenima, ili je osećaju u stomaku kao kamen. To nije ništa neobično, jer sve ono što nas na bilo koji način ugrožava, opterećuje, mozak nam predstavlja kao pretnju, teret… Zamislite kako se oseća osoba kojoj šef izaziva osećaj kamena u stomaku ili knedle u grlu, a mora svakog dana da se susreće sa njim! Ona ne može da promeni šefa, niti njegovo ponašanje, ne može da promeni posao, ali može da promeni svoj odnos prema kritičnoj reči, koja je u ovom slučaju – šef.\nUpravo to je suština ove tehnike, da promenimo način na koji neka reč utiče na nas, jer je to jedino i moguće.\nSvaka reč ima energiju. Ako se pitate zašto je važno da radimo ovu tehniku kad god osetimo da nas nešto uznemirava, odgovor je da svaka reč ima određenu energiju kojom nas jača ili slabi. A, složićete se, danas nam je život dovoljno otežan da bismo tako olako pristali da nas nešto slabi!\n– Kada smo izloženi stresnim situacijama, skloni smo da ih „premotavamo“ u glavi kao film, da vraćamo sekvence, analiziramo šta se zapravo desilo, šta smo uradili ili rekli, šta je nama neko rekao… I dok vrtimo taj film uvek se jave neke specifične reči koje su sinonim za tu situaciju, na primer – posao, svađa, kolega, greška… Što više puta tu reč ponovimo u glavi toliko puta je emotivno proživimo – ona u nama svaki put izazove istu negativnu emotivnu reakciju. Svaki sledeći put kada je čujete ili izgovorite imaćete istu negativnu emociju, i za vas će ta reč biti ona kritična, ona koja vas slabi.\nZamislite da imate čarobni ćilim, „smestite“ reč na njega i dajte mu komandu da odleti\n„Vidite“ stresnu reč. Da biste izbegli da svaki put osetite kako vam se stomak grči na reč „posao“ korisno je da je „obradite“ tehnikom magične reči. Na taj način promenićete svoj odnos ne samo prema njoj već i prema poslu, što i jeste cilj.\nIako se ovom tehnikom promena vrši na površinskom nivou, zapravo se menja dubinska struktura vezana za emocije, događaje, ali i ljude.\n– Pokušajte da predstavite sebi reč koja je za vas stresna, da je „vidite“. Obratite pažnju kako je napisana, koliko su velika slova, koje su boje i gde se u prostoru reč nalazi. Posmatrajte je par trenutaka i primetite kako se osećate dok je gledate, kao i gde vam se u telu osećaj javlja.\nSledeći korak. Sledeći korak je da u mislima, vizuelno promenite prvo veličinu slova (smanjite ih i stanjite koliko možete), a zatim boju (izaberite neku svetlu i vedru). Na kraju pokušajte da je udaljite od vas koliko god možete. Nekada se reč „opire“ i neće da se udalji, posebno ako je događaj „svež“ ili previše stresan, pa ako ne uspete iz prvog pokušaja da je udaljite, zamislite da imate čarobni ćilim i „smestite“ reč na njega, a onda mu dajte komandu da odleti npr. „preko sedam mora, i sedam gora“. Za ovu tehniku korisno je da ste maštoviti i da isprobavate šta vam najbrže spušta tenziju. Važno je samo da poštujete prva tri koraka, a ostalo prepustite mašti. Uradite šta god želite da reč ulepšate, ukrasite, a onda sledi test. Pogledajte tu istu reč napisanu na drugačiji način. Kako se sad osećate u vezi sa njom?\nUbacite nove detalje. Mogućnosti su beskonačne, sve zavisi od mašte! Cilj je da kada ponovno čujete ili vidite reč koja je u vama izazivala stres, taj stres bude minimalan, ili da ga uopšte nema. Ukoliko primetite da se vraća, menjajte je opet, ubacite nove detalje, a kao prvu pomoć iskoristite glas nekog junaka iz crtaća, npr. Paje Patka. Zamislite kako bi ta reč zvučala kada bi je on izgovorio! To sigurno spušta osećaj stresa za 50%!\nBirajte pozitivne. I, na kraju dragocen savet – birajte reči koje koristite, vodite računa da su one pozitivne. Najjednostavniji primer koji će vam pomoći da shvatite koliko moć reči imaju je kada pokušavate da ubedite nekog u nešto, a on vam izmiče, pa vam ubeđivanje nikako ne polazi za rukom. Pogledajte šta je osnova „ubeđivanja“ – ubediti ili „uterati u bedu“. Pa, sad nije čudo šte ne uspevate u tome i što se taj neko opire! Od sada pokušajte da nekog uverite u nešto – osnova uveriti ili vera, u veri. Potpuno je drugačije, zar ne?\nDragana Aleksić emocija konflikt life coach magic words magične reči negativna ubeđenja posao pozitivna šef ulepšavanje wingwave\t2015-04-17


JUBILEJ KAPITENA: Lazić postaje novi rekorder Zvezde - Smedia\nJUBILEJ KAPITENA: Lazić postaje novi rekorder Zvezde\nKapiten Crvene zvezde Branko Lazić odigraće danas protiv Zadra rekordnu 430. utakmicu za taj beogradski košarkaški klub.Kako je danas saopšteno iz Zvezde, Lazić će večnoj listi prestići beka šutera Slobodana Nikolića koji je 429 puta igrao za crveno-bele u zvaničnim utakmicama. Iza njih ostali su Predrag Bogosavljev sa 423 utakmice i Dragiša Vučinić i Vuk Radivojević sa po 354.\n- Trudim se da na svakom treningu dam maksimum kako bih zaradio minute na utakmici, a na mečevima se trudim da svaki minut iskoristim na najbolji način. Možda je i zbog toga došlo poverenje navijača, a ja ću se i dalje truditi da radim svoj posao za dobrobit ekipe i kluba - rekao je...


Kritički život 19: Roberto Savijano - RWFund Dev\n(Roberto Saviano: Un tuffo nell’abisso del web, OnLife, Repubblica, Politecnico di Milano)\nSavijano u ovom govoru promišlja ulogu interneta i društvenih mreža u svakodnevnici društva, u oblikovanju javnog mnjenja i politike, u uticaju na privatnost, kao i istorijski razvoj interneta i njegovih društvenih dimenzija. Savijano se osvrće i na stanovišta brojnih istaknutih ljudi koji su ukazali na ključna pitanja vezana za upotrebu onlajn tehnologija, uključujući Edvarda Snoudena.\nSkok u ambis weba\nVečeras ću pokušati da uđem u lavirint interneta kroz niz ključnih reči koje su me u poslednjih nekoliko godina, kako da kažem, vodile ili još bolje stimulisale. Prva fraza je, za sve one koji poznaju veb, zapravo biblijska: tehnologija nije ni dobra ni loša, ali nije ni neutralna, zakon koji je propisao Melvin Kranzberg, možda jedan od prvih koji je izučavao tehnologiju.\nOvako rečeno već sve govori: snaga motora i društvenih mreža jeste tu da nam sugerišu, da nemaju stav, nisu odgovorni za sve što se piše i u izvesnoj meri, vrlo su labilni i dozvoljavamo da sve prođe kroz njih, preko nas, da oni samo kontrolišu saobraćaj.\nMotor usmerava, mi smo ti koji smo ga tu postavili, organizovali, ali to što se tu nađe ili dešava ne zavisi od nas, tako kažu. Eto to je jedna od prvih laži koja potiče mnogo pre Gugla ili Fejsbuka i koju valja demontirati. Nije neutralan motor i uvek postoji izbor kako da usmeriš profit, kako da organizuješ svoju platformu, u kom pravcu ide tvoj algoritam.\nPostoji politički ekonomski izbor kako da tvoju platformu održis jakom, algoritam koji izabereš ti sam izabiraš, ne bira tebe algoritam, on nije biće, upravo taj tvoj algoritam po izboru nametnuće izabraće pokret… ono što postaje viralno zahvaljujući algoritmu koji ga nagrađuje, takozvani lajkovi za najtraženiju reč koju algoritam nagrađuje.\nAlgoritam nije programiran da bude surov, niti dobar niti loš, ali nije neutralan jer odlučuje da nagradi kvantitet nezavisno od kvaliteta.\nTo se dešava kad su korisnici ljuti jer onda konzumiraju i dele više sadržaja nego kad su smireni i nepristrasni, kada nisko vrednuju Fejsbuk koji sve čini da aktivira reptilni mozak gmizavaca.\nRodžer Meknami je bio jedan od prvih ulagača Fejsbuka, to je veoma zanimljivo… ako nisi ljut, ako nisi neprekidno nakačen na Fejsbuk, ili bar malo nadrkan i ne pišeš pedesetak poruka, imaš recimo neku nepristrasnu poziciju, hoćeš da ukapiraš kako stoje stvari, znači potrebno ti je malo vremena, ne viralizuješ, razmišljaš šta se dešava…\nDa bih to shvatio pokušao sam da ga uporedim sa tržištem automobila. Zašto više od 80 posto automobila na italijanskom tržištu može da ide preko 200 km na sat, zašto… oni koji prave automobile verovatno znaju da nigde na svetu ne može da se vozi 200 km na sat!\nU Nemačkoj nema limita zato što se narod autodisciplinuje, tako mi je rečeno, ali svakako niko nije pozvan da vozi tom brzinom. Zašto se onda prave moćni motori, s tim obrtajima. Činjenica je da su zakoni sasvim drugačiji. Rizikuješ svoj život, tuđe živote, do uzimanje dozvole itd.\nU slučaju veba prozvođači ti kažu, ok možeš da voziš bez granica, možeš da vređaš, maltretiraš, deliš sranja, možeš što da ne, želim da to radiš, sve šta hoćeš, i ne samo to! Dok možeš da napraviš auto koji ide 200 km na sat koji zapravo ne možeš da upotrebiš, zakon ti jasno kaže da ne možeš da vređaš, da kršiš privatnost. Tako je svuda osim u svetu veba gde samo ponekad nekoga banuju, ponekad neko ide na suđenje zbog klevete, kao što i sami znate ako imate svoj nalog, mogućnosti vređanja su totalne, totalne…\nBili su potrebni vekovi da se izborimo da jezik novinarstva javnog ne završi se uvredama, nasiljem, sarkazmom, predrasudama, i sve se to u sekundi srušilo na društvenim mrežama… ništa ovde novo, svaki dan slušamo šta sve društvene mreže dozvoljavaju i kako se grade na tome. Ta promena jezika je jedna deformacija komunikacije svetlosnom brzinom.\nJasno je da nije samo tako, naročito se može reći da nije uvek tako bilo, postoji jedna rečenica koju koristi Franko Berardi Bifo:\nBrojne oluje nagomilanog sranja pretvorile su se u cunami sranja koji je ukinuo univerzalnost razuma, smanjio senzibilitet i uništio osnove etičkog ponašanja.\nIdentitetska surevnjivost je zamenila društvenu i kulturnu solidarnost, pripadanje je zamenilo razum univerzalni.\nA to se dešava zašto? Zašto u jednom trenutku autentičnost postaje nasilje. Ako se ja ponašam pristojno korektno, delujem lažno, podilazeći, kao prodana duša, a zašto si tako smiren, a? Ako sam međutim nasilan, sarkastičan, s agresivnim nastupom, aaaaa, onda si neko ko iskazuje svoje mišljenje, neću baš da te podelim ali si jak, ono hleb i vino kao ritual… sve se to dešava zahvaljujući jednom vrlo jasnom principu: Ja verujem samo nekome ko brani neki interes, to je drama levice, svetske, u Italiji takođe.\nAko ja u svom životu ne podvlačim protivrečnost, da nisam savršen, naprotiv, da sam pun kontradiktornosti, hipokirizije, grešaka, već urlam hoću Lovu, odvratne su mi osobe drugačije od mene i osećam se pokradeno, okupirano, onda ti svi veruju.\nAko međutim te iste kontradiktornosti, slabosti, izložim rečima, dobro, neću samo da nešto zaradim, voleo bih da se nešto promeni, da se društvo promeni, da svet oko mene ima pravo na sreću, to je nedopustivo!\nMa vidi tu dvoličnost, šta to sada kriješ, koliko love hoćeš, odmah gledaju na tebe sumnjičavo, svaka solidarna misao kao da krije neki interes, neku zaveru koju valja raskrinkati. I zato se u nekom trenutku stavovi polarizuju i kreću oluje sranja koje su potpuno promenile politiku.\nBlumberg, gradonačelnik Njujorka pre izvesnog vremena rekao je: sačekajte da mi sudite, ne čim sam najavio svoj politički izbor već kad ga i sprovedem, odmah pri najavi dobijem oluju sranja, dozvolite da sprovedem svoj program a onda procenite. Društvo ti ne dozvoljava da sagledaš jednu osnovnu tačku.\nNema se više vremena, nema se vremena, vreme verovatno pripada prethodnim generacijama, tako da će mlađi političari verovatno reći, ne možemo da sprovedemo ovaj plan o centru Menhetna s obzirom da nam je pristiglo milion kontra poruka.\nU današnjoj dimenziji ima vrednost samo sadašnjost, ali čemu sva ta mržnja?\nEvo misli Andrew Lewisa, edukatora:\nAko nešto ne plaćate, ako niste klijent onda ste sam proizvod koji se prodaje.\nOvo je zaista vrlo zanimljiva tvrdnja. Kad kupujemo vodu, ali ne mislim na kiselu vodu, već kad plaćaš račune za vodu u kući, firma ne zna tačno da li je to bilo za tuširanje ili za kupanje u kadi ili za zamrzivač, naravno možemo da imamo neku aproksimativnu ideju da više košta kupanje u kadi nego tuširanje… nije to cilj firme, isto tako kad je struja u pitanju, da li si punio 100 mobilnih telefona ili imaš mnogo televizora, platiš i onda dobiješ snabdevanje… sa društvenim mrežama nije tako, ne ne nikako, zašto imaš sve besplatno? Zapravo im daješ nešto najvrednije što imaš, svoj život, svoje strasti svoje misli, svoje emocije, svoje kontradikcije, daješ im u trenutku jer je komotno, možda posle ako te ne mrzi pročitaš onih 60 stranica u vezi sa privacy ili samo klikaš… ali ko to čita još, daješ im svoj život, ti si proizvod, besplatno, ama ne, zauzvrat dobijaš pristup nečemu krajnje zanimljivom, divnom da možeš da se povežeš sa gomilom sveta, komuniciraš, postuješ, upoznaš, možeš sebe da ispričaš, nema tu ničeg varvarskog… i kad praviš selfi na dramatičnim mestima, kao ispred izgorelog automobila, za vreme pobune u Ukrajini, neke osobe su se tako slikale… teško je da se zbog toga bunimo znajući priču, jer ako ja slikam kao nekad pa onda posle nekog vremena objavim, to je već nešto nerealno. Ali ako vidim tebe na tom mestu, tebe koji si moj prijatelj i tamo si sada, onda ti verujem, selfiji se prave jer je to jedna drugačija naracija, ovo sve da bih rekao da nema ničeg nemoralnog u samom mediju kao takvom već samo u tome kako se upotrebljavaju naši podaci. I zaista je neverovatno koliko niko o tome ne govori, neverovatno… i jedna od stvari koja je dovela ogroman broj ljudi na društvene mreže, znate šta je, znate li? Ekran, da taj ekran, screen je sve promenio… MySpace, možda ga se neko seća, bio je društvena mreža koja je imala ogroman uspeh ali je imala jedan problem, iako se mnogi sa mnom neće složiti ja sam u ovo ubeđen. To jest stranice su bile različite, bilo ih prelepih jer si mogao da kupiš banere, dok je bilo i onih ogoljenih jadnih bez ičega i odmah se videla ta velika razlika, i to je značilo da je sve još uvek ostalo na istom nivou kao što su bili sajtovi. MySpace je omogućavao što je osnovna bitna stvar da sam napraviš svoj sajt sa vrlo malo toga, nešto komplikovano bez para bez znanja i za kratko vreme, samo klikamo ok ok ok i reše nam sve probleme za kratko vreme i zato samo klikam da da jer ti je MySpace omogućavao da dobiješ svoju stranicu za vrlo kratko vreme. Ali šta nam to govori?\nAko stranica predsednika SAD-a, stranica Pape i stranica Skarlet Johanson izgleda identično kao tvoja, danas, nešto se promenilo, svet se promenio, nešto što je nama danas sasvim uobičajeno zapravo je bilo revolucionarno… ranije nije bilo tako, stranica NASA-e je bila prelepa dok nekog mladog blogera bila je onako skrpljena… a sada postoji ta platforma gde je sve isto, pa i sadržaji postaju isti, znači šta postuje NASA slično je onome šta rade drugi. I šta se onda dešava, neko izjednačavanje, strašno, jer nije u sferi prava već u sferi prava na komunikaciju.\nDžeron Lenier, koji je informatičar i programer kaže:\nOd kada su se društvene mreže ojačale, govnari imaju sve snažniji glas da se iskažu.\nI sad bih voleo da vam ispričam jednu priču.\nAko na internetu tražite sindrom Morgellon dobićete na hiljade rezultata i svi oni upućuju na dermatološku bolest, pokušaj kože da se spase, a spasava se od crvića koje imaš ispod kože… e pa samo da znate da ova bolest uopšte ne postoji… ali videćete i video na jutjubu kako se neko češe… i onda je neka majka pri nekom institutu pitala a zašto moje dete ne lečite… ali na kraju se ispostavilo da sve to nije tačno, nisu to nikakvi crvići već problem sa kožom i odećom i tu sada zaista postoji jedna prava patologija, a to je imaginarni parazit kod sveta koji koristi amfetamin, stalno se češu a to je posledica droge međutim onda oni govore o hrani, mesu masnoćama… e pa veb je zapravo u jednom trenutku takođe stvorio jednu nepostojeću bolest i za mnoge ne samo što postoji ta bolest već su se upleli u teorije zavere protiv te bolesti… i zašto onda te platforme ne intervenišu, zašto ne izdaju saopštenje… ako list Republika nešto napiše o toj nepostojećoj bolesti, odgovoriće lekari i reći će nešto, ne postoji takva bolest a Republika će to objaviti… a ako ta priča uzme maha, onda će direktor morati da se izjasni… ako se nastavi priča, moraće da pozove naučnike da se izjasne i to je redosled stvari.\nPlatforme kažu, mi nemamo pojma, mi samo skupljamo… ovo je samo po sebi veoma interesantno, slika nekog novog sveta… kakav je bi o nekad svet, prerija, dolazili su na veb naučnici koji nisu imali dovoljno sredstava da svoja saznanja objave, istraživanja razna, bila je harmonija… bilo je malo i ludaka ali postojala je volja da se nešto stvori… zamislite da stižu na nov kontinent, SAD sve te grupe zajednice i žele nešto novo da stvore ali nema pravila, postoji u početku neki duh slobodarski, ali onda nastaje haos jer bez pravila nisi zaštićen od onih koji stižu sa batinom, nožem itd. I zato će oni i pobediti… i na vebu se to desilo u jednom trenutku u tim prostorima pobedio je taj koji je sve kupio, onaj ko je uspeo da nametne svoj monopol. I da se vratimo na temu bolesti, njima uopšte nije bitno da li je nešto istina ili laž, da li je Morgellon izmišljena bolest ili nije, baš ih briga… ali im je jako bitno da postoje osobe koje ih neprekidno hrane svojim podacima, odgovorima, da ili ne, napadaju, prinose tekstove… podaci podaci, daj mi mnogo podataka, sve me se ostalo ne tiče.\nI kako Edvard Snouden kaže:\nReći da nas privacy ne interesuje zato što nemamo šta da sakrijemo je kao reći da nas sloboda govora ne zanima jer nemamo šta da kažemo, sloboda štampe nas ne zanima jer ne volimo da čitamo, verska sloboda nas ne zanima jer ne verujemo u boga, i još, da nas sloboda udruživanja ne zanima jer smo lenji asocijalni agorafobični.\nVrlo zanimljiva Snoudenova tvrdnja. Jer možemo da mislimo pišemo govorimo, a ipak na kraju kažemo, a zašto bismo se borili za privacy, nemam šta da sakrijem. Pre nekoliko godina, mislim punih deset, da li se sećate slogana, slobodno nas špijunirajte, nemam šta da sakrijem, slobodno nas špijunirajte, štaviše to je dobro tako da ako neko nešto loše radi znaće se, e pa ovo je apsolutna glupost. Uništiti privacy koja je kao što vidite već uništena, znači dozvoliti da svako od nas postane podložan uceni kad to bude bilo potrebno, uvek u svakom trenutku, iako niko od nas nije počinio krivično delo. Svako od vas je danas izgovorio neku glupost na telefonu, svako od nas živi neke protivrečnosti, jednostavne, nije to zločin, to su lagane stvari koje će proći, koje ako izvadiš iz konteksta… Kažem nešto nezgodno u vezi sa mojom majkom, moja majka komentariše nešto nezgodno u vezi sa mnom u nekom mejlu, onaj govnar Roberto bla bla… To ako izvadiš iz konteksta i objaviš u nekom časopisu povređuje veoma, ali u drugom kontekstu ništa ne znači… pre svega moja majka nije htela ništa loše da kaže i zato misli, slobodno me špijunirajte… a zatim recimo sa vladom koja odluči da ne poštuje nikakvu privacy, ni sa pisanim zakonom, svaka informacija o vama može da se iskoristi. Edvard Snouden koristi jednu vrlo jaku sliku, tj. da stavite u jedan fajl u word-u sve što ste učinili u životu… mislili ste da ste osoba jako pristojna i da ste imali veoma jasnu moralnu liniju… kad vidite na primer da ste pre mnogo mnogo godina poljubili ženu svog druga, neku polu-rečenicu bezveznu koju ste pijani izgovorili, povraćajka, i sad sve to lepo ispisano, izgleda kao da ste imali život kriminalca. Uglavnom toga postanete svesni kad postanete slavni. Čini vam se da ste bili obični čak i dosadnjikavi u vašoj usmerenoj disciplini, dok je cilj tvojih konkurenata, neprijatelja da nađu bilo šta, ama bilo šta, ali pazite ne da vas predstavi, pazite sada, ne samo groznim, već groznim onima koji vas podržavaju, pokušavaju da dopru do tvojih prijatelja!\nBrendajs na primer ovde kaže 1928:\nPravo da te ostave na miru je najveće pravo i najcenjenije u slobodnog naroda, pravo na privacy ima daleko veći domet od mnogih građanskih prava.\nOvo je osnovna fundamentalna misao, prvacy je sve, jer ti privacy omogućava da živiš jednim punim životom, a pun život znači da grešiš, da imaš protivrečnosti koje nisu zločini, koji nisu zločini…\nBamford, istraživački novinar to jasno kaže:\nDanas kad ljudi pišu najintimnije stvari putem mejlova, i kliničku i finansijsku dokumentaciju poveravaju netu, i govore neprekidno mobilnim telefonima, agencije, kao CIA lako mogu da uđu u njihovu glavu, mnogo više nego pre, sedamdesetih godina.\nJer ako imam tvoj mobilni ili pristup tvom kompjuteru imam mogućnost da uđem tebi u glavu.\nTotalna kontrola (ovo je rekao Grinvald koji je prvi saslušao Snoudena) nije nas zaštitila od terorizma. Patriot Act, zakon koji je napravljen odmah posle 11. septembra, upotrebljen je bio samo 2 posto za terorizam. Dobrim delom za narko trgovinu, prema tome zašto ne napraviti odeljenje za narko trgovinu! Ali je zato s druge strane blindirao mogućnost neslaganja, dozvolio je totalnu kontrolu nad pojedincima u ime bezbednosti. Nije tačno da će nas totalna kontrola spasiti atentata, apsolutno nije tačno, bio je atentat za vreme maratona u Bostonu. Nije tačno da nediskriminisana kontrola dovodi do zaštite, to je laž. Naprotiv troši uzaludno energiju. Ali je zato korisna za političku kontrolu, to da, za dobijanje istinitih informacija koje se mogu koristiti i njima manipulisati. I mi to dozvoljavamo već godinama, to je nešto neverovatno.\nRanije sam govorio o mogućnosti da grešimo, u šta veoma verujem, tj. naleteo sam na jednu priču čitajući tekst o tome zašto su neke kulture bliže matematičkoj misli od drugih. Razni odgovori su, čak genetski ili jezički, na primer Azijci, govorim o Vijetnamu Kambodži, teže matematičkim naukama zbog kognitivne strukture… ovaj dobar tekst sve to briše jednim potezom i kaže: laži, u pitanju je metod obrazovanja. Nastavnik škole, da kažemo neke idealne, kad dete pogreši, nagradi ga, kad dete dobro obavi zadatak onda ne kaže ništa, ćuti, jer je dete već samo po sebi zadovoljno svojim rezultatom. Ali svaki put kad dete pogreši biva nagrađeno dobrom ocenom jer grešeći se iskušava, poboljšava, transformiše. Ako pogreši i zna da greši ostaće magare naročito kad su u pitanju aritmetika, algebra. Ne ne zanima me, ne mogu više, neću stvari na pola, idem na humanističke nauke. Isto se to dešava danas kad je naša privacy skroz uništena. Znam da me slušaju 24 sata prema tome više nisam to ja. Možda postaneš bolji, ali vrlo retko, većina nije takva. Ne grešiš i prema tome ne možeš više sebe da pratiš i razumeš, šta zapravo hoću od moga života, koja osećanja gajim, ne živim svoje protivrečnosti, ne postajem bolji i pre svega pokušavam da budem sličan svima drugima, sličan algoritmu, jer pokušavam da se uklopim, da se dopadnem drugima, jer u suprotnom se ne dopadam. To znači biti pod prismotrom. Govorimo o pravu na grešku na porok, pravo na protivrečnost.\nZnači ako imamo na jednoj strani, to ste sigurno već primetili, ako imaš desno političara koji ne plaća poreze, nasilnog političara, koji sedi za stolom sa mafijom, koji se slika sa neonacistima, koji vređa, svet s njima nema problema.\nS druge strane bilo koja protivrečnost dovešće u pitanje ceo tvoj sistem vrednosti. Otac nekoga koji radi za neku nemačku firmu, iako nije špijun, ali to je već veliki problem, nedopustiva protivrečnost i to verovatno i za veliki deo inteligencije… i u jednom trenutku u veb svetu dešava se da sve što sada uradimo važi zauvek, zašto moramo to da pamtimo, nije nam dozvoljeno da zaboravimo. Snouden kaže, veb nam ne dozvoljava jedno od osnovnih prava da preživimo, a to je pravo na zaborav. Kada bismo se neprekidno sećali svih grešaka koje smo učinili, ljubavi strasti naš stomak bi sve vreme bio napet, to pamćenje neprekidno lepih ružnih stvari… pravo na zaborav je neophodno, uvek, a veb to ne dozvoljava zato što je neutralan, zar ne, kad nesto staviš online onda to je to, ako baš nije ubistvo, ali i to nije tačno jer ima svašta onlajn, sva ta ubistva raskomadana tela narkodilera, posle izvesnog vremena ih skinu ali su tu, razvije se i zanimljiva polemika, zašto da to skidamo jer tu je dokaz njihovog nasilja tako da svet vidi… ali ovo Snoudenovo je centar pitanja, pravo na zaborav… i ja onda odmah pitam Snoudena direktno, i šta je onda strategija, vidi onlajn kruže grozne stvari koje si ti napisao izgovorio kad si kao mlad igrao video igrice… jer on mladić dvadestak godina piše, trebalo bi zapaliti kompanije koje prodaju video igrice jer igrice su besplatno pravo svih mladih… ili piše, jevrejske zavere bla bla, takve stvari… a on mi odgovara, vidi ja sam mogao da imam programe koji bi izbrisali svaku rečenicu koju sam napisao sa ovim svojim nadimkom, mogao sam to krišom da uradim… ali nisam hteo, jer ja sam i taj tamo, i s njim se suočavam… dobro, ali koji je onda tvoj odgovor, privacy ne postoji, znači burazeru, imaćemo u sledećim generacijama ovako nešto, predsednike, intelektualce itd. koji imaju ceo svoj život onlajn: prvo povraćanje, prvi poljubac, prva fotka koju si napravio, prvi put kad si se pobio s nekim, sve ono što si ikad uradio sve je tu, možda nisi ni sam to uradio već te neko snimio i stavio onlajn… a Snouden odgovara, verovatno to budućim generacijama neće smetati, ja na primer ako vidim danas neki intimni čin… Na primer neka ministarka Amerikanka napravila je video svom vereniku, ništa naročito, video o normalnoj intimi, razgovaraju, ona je polugola jer se pozdravljaju, neko je ukrao taj video i stavio ga onlajn, i onda? Šta je problem, problem je ako neko vidi ministarku na taj način neće za nju glasati, izgubiće izbore, jer su još uvek takve generacije kojima i ja pripadam, najverovatnije naredne generacije neće imati nikakav problem… a kad sve to kažemo, možemo isto reći da privacy moje generacije ne postoji, pa čak i za američke sudove i za novinare. Ono što danas pokreće američke redakcije, na žalost je prevaziđeno, šta ih je animiralo rekao bih: ako se nešto zaista desilo mogu da ga stavim onlajn, kleveta je samo ako se nije desilo… ako je taj i taj zaista bio sa ženom svog najboljeg prijatelja…\nEvo istinite priče koju ću vam ispričati… postave kameru u hotelsku sobu mitskog Halka Hogana, rvača mitskog američkog svih generacija dok je sa ženom svog najboljeg prijatelja… i taj video stave onlajn… prvi odgovor je bio: pa šta desilo se zaista? I rasprava se pomera na: nije baš morao to da radi, dvoličan je, kvaran… ne ne ne, mene ne zanima da li je ispravno ili nije, ne može tako da se dođe do informacije, država mora da garantuje pravo na grešku jer ta priča, ta ružna priča može zapravo da ugrozi svakog pojedinca, svakog, svaki pojedinac ima protivrečnosti, to nije zločin… da li je tema da li se to zaista desilo, da li smem da kažem da je neka osoba homoseksualac ako ona to ne želi? To se dešava, da misliš da je nasilje i kršenje samo onda kad nešto izmisliš a ne kad nešto objaviš što pripada intimi jedne osobe, i to govori ova rečenica koju sam ranije citirao gore, Snoudenova…\nAnri Bergson kaže:\nZašto je univerzum uređen? Kako može pravilo da se nametne nepravilnosti, kako da nametnemo formu materiji… nered je zapravo samo red koji ne tražiš.\nLoše tražimo, sve je to sređeno, nije ljudska surovost i odvratnost novinara, ili grčevit model profitiranja, već je to ekonomski model koji smo dozvolili da se ostvari ali u ovom pravcu: što sam gori više zarađujem, što više se viralizuješ za mene je bolje, a viralizovati se znači širiti se po površini. Ovo je primer koji često pominjem u vezi s knjigama. I tu se zaista mnogo angažujem, ja sam sav u tome. Za mene je cilj da podelim sa što više ljudi komplikovan rad, istraživački, gde mi veruju, ili gde je neko verodostojan. Ali zašto tako retko knjige postaju viralne? Ako stavim naslovnu stranicu na veb, korisnik koji je pročita gleda, onaj koji ima poverenja u mene, koji me ceni, kupiće knjigu pročitaće je ali potrebno mu je vreme pre no što će da napiše post, da podeli tu knjigu sa drugima da razgovara sa prijateljima. Mora da je oseti i da uspe da je pročita, i koliko će onda vremena proći, dani, možda nedelje, ali algoritam je već prošao, pobegao je, već melje nešto drugo… međutim ako ja otpevam nacionalnu himnu i podrignem, u istom trenutku ću postati viralan, nema se vremena za razmišljanje… ili da izbegnemo ovaj džukački primer, ajmo jednu sliku potresnu, dete mrtvo u Siriji, ovo je takođe viralna bomba, jer ne moram da razmišiljam, emocije, reptilni mozak, iz stomaka.\nKad bismo pokušali da snimimo sve razgovore od početka svih vremena do 2003. to bi zauzelo 5 miliona gigabajta memorije. Danas tu količinu podataka, data, stvorimo za dva dana.\nGugl je to izračunao, prelepo, stavivši sve unutra, sve moguće komunikacije, celu enciklopediju Britaniku, biblioteku, sve moguće komunikacije koje pravimo, pet miliona gigabajta. Ova slika je dramatična, a je l’ znate zašto? Zato što pokazuje da smo osuđeni na sadašnjost… i to je isto kao kad kažemo, kako to da ti političaru, prošle nedelje, ni mrtav se ne bi udružio sa onom partijom, samo pre nedelju dana… a šta se sada dešava. Zapravo nije nam ni potrebno da pamtimo, količina dnevnog zapažanja koja nam stiže poništava svaku vrstu misli koja želi da bude koherentna, koja ima u vidu ono što si ranije rekao. Da li smo možda zbog toga loši, ne, nema se vremena… Ova silna masa informacija koja se proizvodi tera nas da shvatimo da nije aktuelno više tvoje unutarnje stanje. Ovde govorimo o jednoj piramidi koja nam ne dozvoljava da biramo knjige koje želimo, da čitamo novine koje želimo, da slušamo radio stanice koje nije vlast izmanipulisala. To je Veliki brat. Još jedan odličan roman, o ovom svetu, distopičan, kaže, postojaće jedan novi svet u kome će biti na milion novina, na hiljade radio stanica, milion štampanih knjiga, i narod koji će biti skroz nezainteresovan. Ništa ih nije briga, ne zanima ih jer imaju drugi cilj, neprekidnu sadašnjost. I između ostalog da se trude da prežive i pre svega da shvate kako da se dopadnu zajednici u kojoj žive, to je normalno logično, deo ljudskog bića, da se dopadnem svojim prijateljima, da mi porodica oda priznanje, hoću da budem priznat zaviseći od mojih stavova.\nEli Parizer kaže:\nPo definiciji, svet sazdan na stvarima koje poznajemo jeste svet u kome nemamo šta da naučimo.\nU jednom trenutku veb koji je neverovatan izum koji nam omogućava da saznamo stvari kao nikada do sada, ima biblioteke, komuniciraju kompetentni… ali odjednom veb postaje prostor u kome nema šta da se nauči, a zašto? Zato što postoje filteri. Eli je napisao jednu divnu knjigu koja se zove Filter. U jednom trenutku san velikih proizvođača, izdavača takođe, se ostvaruje. Napraviti novine po meri, napraviti televiziju po meri, znači imaš filtere, ako voliš strasno cipele, imaćeš samo knjige o cipelama, sve slike i informacije o cipelama… ako te interesuje politika, isto tako, ako si konzervativan onda sve o konzervativcima… nikad nećeš izaći iz tog tvog puta i kruga, nikad. Sve se plati i gradi po meri, tvojoj, zašto? Možda žele da imaš komotniji život, zato što imaju sve informacije o tebi, ne zanima ih ono što ne znaš, ako znaju da te zanimaju cipele, tako će najviše zaraditi na tebi u svakom trenutku, i tako opet ne uspevamo da išta saznamo, naučimo.\nTelevizija za sve imala je jednu prednost u svojoj protivrečnosti, ja sam imao tu sreću da gledam tu prvu televizijsku fazu. Sećam se još kad sam bio dete, slušajte, u jednoj emisiji, mislim da je bila Rafaele Kara, mislim da je bila „Domenica in“ emisija, kviz, gde se telefonskim putem pogađalo koliko ima nečega u staklenoj vazi providnoj, pozoveš i kažeš, ima na primer 50 000 kuglica. U toj emisiji odjednom se pojavljuje Horhe Luis Borhes, Rafaela Kara je dovela Borhesa! Vodi ga njegova žena dosta mlađa, sad je već skroz oslepeo, ali s nekim veličanstvenim stavom, sećam se kako njuši vazduh podignute glave, ili je možda video neke senke, taj fantastičan starac Argentinac na svom savršenom kastiljanskom obratio se svojim obožavaocima, koji su možda ostavili njegovu knjigu na pola jer je isuviše bila komplikovana… ali ovo je savršen dokaz da postoji mogućnost kontaminacije, da mogu da preuzmem pažnju nekoga ko ne gleda u tom trenutku na tu stranu, verovatno će veliki deo toga svega ispariti ali jedan mali deo će ostati tu zauvek, uhvaćen, imaću ga zauvek. A to ti filteri ne dozvoljavaju jer skreću tvoju pažnju neprekidno na iste puteve koje već poznaješ, tamo gde možeš da potrošiš što više i u što kraćem vremenu. I to smo takođe dozvolili sasvim smireno, tj. sa zadovoljstvom, ako recimo imaš strast za satove, a nemaš vremena, ili voliš nosoroge, nema veze, ponavljam još jednom algoritam nije zao, možda voliš sve vezano za renesansu, pa ćeš onda takav materijal dobijati, nije bitno šta osim da ti zaklanja puteve druge.\nI zapravo Kes Sanstein kaže:\nMislim da je jedna od vrlo upornih crta ljudskog roda ta da ako se okružite ljudima koji misle slično kao i vi da ćete na kraju završiti sa još ekstremnijim mišljenjem nego na početku.\nNa ovu temu imam jedan vrlo jak primer. Pedesetih godina jedan antropolog, Leon Festinger proučavao je jednu domaćicu, Doroti, koja je tvrdila da piše po diktatu jedne civilizacije vanzemaljske, sa planete Klarion. Imala je na stotine pratilaca koji su išli da slušaju njena predavanja, da čuju šta poručuju vanzemaljci. U jednom trenutku Klarionci kažu gospođi Doroti da će 21. decembra 1955. biti smak sveta, da će veliki deo Amerike biti uništen. Tada njeni sledbenici prodaju sve, kuće, šta već imaju, bio je tu i jedan poznati lekar iz Čikaga koji je doveo mnogo svojih pacijenata da slušaju Doroti. Ona je takođe tvrdila, slušajte, rekli su mi Klarionci da će doći kod nas da nas spasu. Doći će jednim vasionskim brodom i odvešće nas 21. decembra uveče, budite spremni. E sad postoji tu jedan detalj koji me je veoma pogodio, takođe je govorila: sklonite sve rajsferšluse s obzirom da metal pravi probleme pri poletanju. Znači sav taj narod sada skida sa pantalona kaputa rajsferšluse i sve ostalo što je od metala. Antropolog očigledno čeka taj 21. decembar koji eto stiže, čak je divan dan i ništa se ne dodgađa, Klarionci ne stižu, u Čikagu nema nikakve štete, apokalipsa je propala. E sada, u tom trenutku se očekuje da će gospođa Doroti ostati sama sa svojim predskazanjima. Međutim to se uopšte ne dešava, ama baš nikako. Broj njenih sledbenika raste. Vrlo malo njih je zapravo napušta, ali zašto? I to antropolog objašnjava: kad stvarnost toliko nasilno krši našu veru to je ogromna bol koju možemo da rešimo samo ako još više verujemo u ono čemu smo se predali. I kako da utešiš tu svoju veru, tešiš je brojem ljudi koji su verovali s tobom. Više stvarnost nije uopšte bitna, i zapravo svi oni zajedno, klarionovci sledbenici gospođe Doroti nalaze snagu u činjenici da je bilo mnogo osoba koje su verovale, i to je bilo ispravno. To ih je činilo jakim, zajednica. Zajednica kojoj nije potreban dokaz stvarnosti da promene, poprave svoje mišljenje. Ovaj princip može da se primeni na sve, druge stvari, na vere, religije, političke ideje, ali držimo se sada veba, to se zapravo sada dešava, ja sve više verujem u neke stvari zato što postoji grupa ljudi koja takođe u to veruje. I ako je ta grupa pritom sastavljena od mojih prijatelja, meni je onda još lakše da u to verujem. Ja počinjem da verujem u ispravnost svog mišljenja, zato što jedna grupa ljudi možda čak i većina podržava moje teze. I sad stižemo do jedne tačke.\nPostoji li neko ko je ovo sve organizovao, da se bojkotuje, ko je to? Postoji, postojao je, svaki put kad bismo pokušali da ceo ovaj sistem slomimo, kad kažem ceo hoću reći to su bili pravi i jaki disidentski pokušaji, na primer grupa Anonimus, koji su izveli značajan politički pokušaj, i šta se tada desi, a to se desilo i sa Snoudenom, Glen Grinvald o tome piše.\nDiskreditovati poruku tako što ćeš diskreditovati poručioca je stara taktika dubokih grla i vrlo često funkcioniše.\nA zatim šta se dešava u jednom trenutku, kada počnemo da pričamo šta se zapravo dešava… ako ja ne uspevam da napadnem vrednost onoga što govoriš, ako ne mogu da dekonstruišem tvoju argumentaciju, i ne mogu da osporim tvoje podatke, onda napadam tebe lično. Veoma stara taktika, ali danas može da se sprovede neverovatnom brzinom. Daću vam jedan veoma jednostavan primer, ne znam da li ga se sećate. Ali Pjer Paolo Pazolini bio je optužen i osuđen za oružanu pljačku, pored hiljadu drugih optužbi kroz koje je prošao, Pjer Paolo Pazolini je takođe suđen zbog oružane pljačke, i to jednim zlatnim pištoljem. Jedan radnik na pumpi sa sinom i jednim saradnikom ga prijavljuju. I neće ga osloboditi optužbe u punoj formi već zbog nedostatka dokaza. Ali tu je priču, sasvim očigledno lažnu, prenela štampa Borghese, La Notte, novine kojih se seća neko kao krajnje desnice, slične onima koje i danas postoje kao takve. Ali pazite, ti organi koji danas postoje, kad uđu na veb, onlajn, uspevaju da spamuju ovo sranje takvom brzinom kojom ranije novine to nisu uspevale… a zašto nisu, zato što su morale da dokažu činjenicama da bi privukle pažnju osobe koja je iole ozbiljna, ne ideologizovana i tračer. Međutim danas ne moraš nikome ništa da dokažeš, imaš istu pažnju koja stiže na ekran, na telefon, informacije nižeg reda, zajedno sa verodostojnim informacijama. Znači uništavanje reputacije jedne osobe je prosto i u istom trenutku. Pobedi onaj ko nema reputaciju… ako si pristojna osoba što ne mora da znači da si osoba koja živi u svetlosti čistote, kao takav si podložan destrukciji u svakom trenutku.\nI volim da ispričam ovu priču, kad god koristim ovaj citat Nikolasa D. Kristofa:\nIzmeđu 2011. i 2015. više Amerikanaca je ubijeno američkim vatrenim oružjem (ubrajajući i samoubistva) nego što je ubijeno za vreme ratova u Koreji, Vijetnamu, Avganistanu i Iraku zajedno.\nViše Amerikanaca je poginulo od američkog oružja koje su proizveli Amerikanci na američkom tlu nego što ih je poginulo u ratu. Ni jedan jedini političar, ni jedan jedini proizvođač oružja koji finansira kampanje u korist naoružanja, opšteg ili ličnog, nije bio optužen niti je otvoren dosije u vezi sa njim. Bar poneki element diskusije, razmišljanja, ma ništa, ama baš ništa. Ono što se dešava, a možda se toga i sećate, sećate se Jevrejina istražnog sudije Spicera iz Njujorka, koji je bio izuzetno brilijantan kad su istrage u pitanju, rasturio je porodicu veoma moćnu tih godina, Đenoveze, taj Spicer se dočepava mreže finansijskih grupa, banaka itd. koje u tim godinama špekulišu derivatima, naftnim. Znali su da su te deonice koje prodaju lažne, nepostojeće, da nikad neće biti plaćene, znali su to ali su ipak kupovali i prodavali neprekidno te trule derivate.\nSpicer ih polako pritiska i skuplja dokaze za te špekulacije jer mu to američki demokratski sistem dozvoljava i tada izlazi na videlo ime jedne prostitutke s kojom se susreo. Tako mu uništavaju porodicu i reputaciju. Spicer nestaje, u roku od nedelju dana. Spicer nikoga nije naoružao, Spicer nije nikad učestvovao ni u jednom projektu koji je doveo do smrti miliona ljudi, ništa od svega toga a ipak je morao da odgovara za jednu grešku, to je jasno, za jednu protivrečnost jasnu, ali koja nije ništa u odnosu na sve ovo drugo. Pa ipak taj puritanizam koji rastura redove i levice, i o tome stalno govorim, po kome to što je on uradio je gore nego da je finansirao ili uzeo novac od neke fabrike oružja, ili finansirao ili uzeo novac od neke firme koja napada i krade privacy na milione ljudi. Ili kao što je Snouden dokazao dokumentima, ništa on nije izmislio, kako je jedna vlada stavila pod prismotru sve, ali sve građane… ništa, ništa se ne dešava. Sudija koji tako nešto uradi, kakav je to gadan čovek kažu, i to je kao normalno verovatno sa najboljim namerama. Ali kako smo do ovoga došli? Do ovog idiotskog moralizma, da mislimo da greška ovoga tipa… odmah su sve novine skočile na tako lak zalogaj i iskomunicirale. Zamislite zašto onda tako lako ne pronađu i iskomuniciraju na primer broj i imena biznisa koji ne plaćaju porez, ili koji plaćaju 5 posto poreza na Malti, koji su u Luksemburgu ili Lihtenštajnu, potrebno mi je bar dva sata vašeg vremena da vam objasnim zašto vi plaćate 60 a oni 5. Međutim, lakše im je da kažu, Spicer koji istražuje o njima svima takvima, eto ga sa kurvom. Dosta, odvratan je i više nas ne zanima, već im deluje kao slabić i to je najbolja varijanta, ili vam je čak i simpatičan ali ne zbog svog posla već skandala, međutim jasno vam je da je ovo vrlo dramatična situacija i verovatno nepopravljiva… I evo poslednja dva citata:\nŽivotni standard nije se popravio, slobodno vreme se nije popravilo ni kvantitativno ni kvalitativno, stres i njegovo ispoljavanje su očigledni, i svetla budućnost koja nam je obećana polako se urušava.\nStenli Aronovic i Džonatan Katler\nBili smo ubeđeni da će život naših unuka biti bolji, zar ne, više prava, više slobodnog vremena, više mira i smirenosti. Ništa od svega toga nije istina. Mehanizam koji je stvoren, zasnovan na ovoj vrsti ekonomije koja se drži isključivo kompeticije, sjebi pre no što si sjeban, i pre svega na zaslugama. Da da, zaslugama, ali ko daje parametre tih zasluga? Hoćete da vam ispričam šta su zasluge u Sjedinjenim Američkim Državama, na univerzitetima tamo, njihova zasluga tamo je da stalno suprotstavljaš sve protiv svih i da će tako da iskoči onaj koji je najjači, onaj koga briga za sve, koji uči da bi ostale sjebao, da bude jedini priznat, i jedini prvi u razredu, to je zasluga, često, na svu sreću nije uvek tako i svuda, hvala bogu, ali kada ovo oni gore kažu, a to govore devedesetih godina, primetili su da što više se živi u ovakvom svetu, više se radi, sve više i više, nikad se ne staje od umora, sve više i više. Kriza štampane knjige nije izazvana činjenicom da je stigla elektronska knjiga, naprotiv to je vrlo dobrodošlo, jer sve manje imamo prostora da držimo knjige… već kriza knjige dolazi i zato što više nemamo vremena za knjigu. U kupatilu, u krevetu svuda su sada smart sprave, za čitanje. Na telefonu knjige ti oduzimaju vreme, a to je jedina stvar koju ne možeš da kupiš. Oduzeli su ti ga, ukrali. I ovu misao sam vam po tom pitanju citirao zato što novi rasizam koji se rađa na vebu i društvenim mrežama, beli rasizam je duboko drugačiji rasizam od onoga koji smo videli u Evropi tridesetih godina i onog koji smo videli na jugu SAD-a za vreme borbi, recimo Crnih pantera, Martina Lutera, Malkolm X-a itd. Taj rasizam je bio etnički a odmah da kažem da ne postoje rase, tj. postoji samo jedna a to je ljudska rasa, ali recimo oni koji su mislili da pripadaju nekoj rasi mislili su da su jaki i moćni i da zato imaju pravo da nametnu modele da regulišu svačiji život. Danas je sasvim suprotno… ako si bez zasluga, siromašan i ružan, pazite ovo ružan je jako bitno, bled, debeo u odnosu na sva ta idealna tela. Pogledajte samo koliko napada idiotskih desničara na emigrante kažu, ma pogledajte njihova tela i sada oni recimo su gladni zar? I tu se sada stvara jedna duboka zavist… I sada ova misao gore šta kaže, da zapravo više nemamo ništa, da se verovalo u svetlu budućnost a zapravo nemaju više ništa, i strah ih je i zato podržavaju Trampa jer misle da će ih on iskupiti, podržavaju Trampa često isti ti koji su možda nekada verovali u sindikate, u zaštitu rada, ali u jednom trenutku sada hoće sve da preokrenu i baš ih briga, skroz ih je briga za program. Ono što žele je samo da idu protiv onoga ko im je obećao bolju budućnost a danas nemaju više ništa.\nOvo unutar jednog mehanizma gde kao da više ne postoji mogućnost da se u nešto veruje deluje kao iskupljenje, jer ako ja pomenem solidarnost empatija, ma daj svi kažu, praviš se dobar, gluposti… postoji jedna divna scena iz jednog filma… jedan mladić koji je onako ništa, u suštini čovek bez svojstava, ne da baš citiram Muzila ali da, to je čovek bez svojstava, koji uspeva da postane uspešan čovek u svetu za vreme Buša, uspeva da postane asistent Ramsfieldov, surov, vuk, za republikance radi. I sećam se te scene koju nikad neću zaboraviti gde mu Ramsfild privatno kaže jednu stvar a onda posle jednog sata javno kaže nešto skroz suprotno… i dok se vraćaju kući, momak kaže, čekaj, za ručkom si rekao jednu stvar a onda si rekao nešto sasvim drugačije javno, suprotno, ali sada reci mi, u šta mi verujemo… a ovaj mu odgovara: verujemo, šta? o čemu govoriš? i počne da se smeje… u šta veruješ, ma ne veruješ ni u šta! to je garancija uspeha da ne veruješ ni u šta jer u svakom trenutku uzmeš ono što ti je potrebno, da zaradiš, da postaneš neko, u tom istom trenutku. A šta je to, to je algoritam. Pokušavaš da se dopadneš i pre svega pokušavaš da pobediš. U takvoj situaciji u jednoj takvoj dinamici, dešava se ovo gore navedeno, razočaranje… kako? trebalo je da živimo u boljem svetu, internet je trebalo da nam da garanciju slobode i rada, međutim pogledajte u šta se sve to degenerisalo. Sada to izgleda i ne samo izgleda već i jeste jedna vrlo mračna situacija, ali mi imamo jednu nadu, nadu da upoznamo stanje stvari. I u tome me je uvek vodio izbor da pišem, da diskutujem i da podelim nešto, to jest kad su mi govorili, gledaš samo u ranu, kako to ne gledaš nikad u plavo nebo u tvom gradu, stalno ti je uprt pogled na protivrečnosti i bol, deluješ kao neko u beznađu… nije tačno, nada upravo leži u mogućnosti da se o tim stvarima raspravlja. Zašto Grinvald to tvrdi glasno i jasno, a zbog toga su ga na razne načine masakrirali, pomislite da kad je napisao priču o Snoudenu svašta je izašlo u medijima… na primer da još kad je bio mladić jedna od njihovih firmi je učestvovala u produkciji gej pornića… objavljuje se da su ga prijavili u njegovom rođenom stanu zato što je njegov pas bio debeo, kunem vam se da se i to desilo, ama svašta je tu bilo… Ali on kaže znanje je svetlost, ako o tome govoriš tu je nada i mi u Evropi možemo dosta toga da uradimo. Snouden u intervjuu mi je to i rekao: sva tehnologija danas je američka, gajtani, internet kao takav je američki, poslednja velika inovacija kod nas, mislim na makro novine a ne ove svakodnevne kojih ima na hiljade, je motor pretraživač, Italijani iz Luke, …i to je to… Microsoft su oni, Apple su oni, Internet su oni… to je stvorilo jaz koji nas deli.\nKad i sam Snouden kaže, nema te tačke koja je evropska, drugačija od njihove, na primer zakoni o privacy. Google, Apple… da ih bojkotuješ, ma ne, nije to put! Već da napraviš bolji proizvod, da napraviš različitu demokratiju, a ako to ne uradiš pobediće ovaj model, ali sama mogućnost da se sve ovo osvetli… kada Snouden objavljuje sve što je objavio, te dokaze, traži da ga neka zemlja primi jer onda kao i sada, postoji sudski postupak, hoće da ga strpaju u zatvor čak za ubistvo, i niko nije hteo da ga primi… ni Vatikan ni Francuska, ni Nemačka, on traži kod svakoga ali niko ama niko neće da ga primi. Jasno je da će ga primiti Rusija koja nije zemlja baš demokratska koja poštuje privacy, naprotiv, i on sada živi jednu jako tešku protivrečnost. On sam kaže u intervjuu, nije mi baš prijatno ali nemam alternativu. Međutim američka teza koju on jasno opovrgava je da je dao jedan deo dokumenata Putinu, da bi bio prihvaćen. U svakom slučaju on živi ovu protivrečnost. Ali on je rekao da je otkrio informacije CIA-e o bezbednosti zato što je verovao u američku demokratiju, zato što je verovao tako što je naučio iz video igara da pojedinac može da se izbori sam protiv svih. Verovao je da je najvažniji pincip, bezbednost i privacy, mogućnost koju ima svako ljudsko biće da mu život bude očuvan integralan, nedodirnut, nemanipulisan, nenapadnut, neucenjen. I završiću ovaj govor upravo jednom njegovom receničom, jer je sada sve na nama.\nEvo šta kaže Edvard:\nPrava vrednost jedne osobe nije u onome što tvrdi da veruje već šta je spremna da uradi da bi to zaštitila.\nTo nam verovatno još samo ostaje, šta smo spremni u našim životima da učinimo da bismo zaista zaštitili vrednosti u koje verujemo. Da zaista zaštitimo slobodu, koja nam deluje tako bitna da bi naš život imao smisla. Mnogo vam hvala!


Danas početak ponovnog suđenja Oriću i Muhiću - Index.ba\nNaslovnica BiH Danas početak ponovnog suđenja Oriću i Muhiću\nTužilaštvo BiH zatražilo je početkom maja ove godine od Apelacionog vijeća da ukine prvostepenu presudu kojom su Orić i Muhić oslobođeni optužbi, te da se postupak obnovi. Tužilaštvo je žalbu izjavilo zbog bitne povrede odredaba krivičnog postupka i nepotpuno i netačno utvrđenog činjeničnog stanja, piše N1.\nNaredni članakFOTO Eksplozija u Mostaru oštetila dva automobila i staklo u susjednoj zgradi


Izvor: VOA, 13.Sep.2020, 20:58\nBoban Mugoša, direktor Instituta za javno zdravlje u Podgorici, izjavio je da je situacija u Crnoj Gori u vezi sa koronavirusom, kako je ocenio, veoma ozbiljna. "Na to smo više puta upozoravali i zaključavanje, poput onog prolećnog je krajnji scenario. Naše ponašanje nije bilo u skladu sa preporukama i moramo sa tim da izađemo na kraj", rekao je Mugoša za Radioteleviziju Crne Gore. On je ukazao da je situacija osetljiva zbog, kako je označio, unutrašnje transmisije. Podvukao je i da zdravstveni sistem Crne Gore još nije preopterećen - rekavši da je na nivou petine opterećenosti. "Međutim, to sve može veoma brzo da se promeni i da dođe do gore situacije. Nas trenutno čuva to što su većina obolelih mladi, mlađi od 50 godina 65 odsto, od 60 godina 85 odsto, što znači ako se pomeri prema starijim, doći ćemo do težih obolevanja i većeg umiranja", rekao je Mugoša. On je dodao da je sever Crne Gore trenutno najugroženiji, ali da ubrzo može biti ugrožen i jug države. "Molim da se maske nose napolju i unutra, da se drži distanca, da se ne držimo previše i držimo higijenu prostora", rekao je Mugoša. Školska godina će početi, kako je i najavljeno, 1. oktobra, uveren je Mugoša.\nIzvor: Blic, 13.Sep.2020\nEpidemiološka situacija u Crnoj Gori je jako ozbiljna, ocenio je direktor Instituta za javno zdravlje Boban Moguša, navodeći da je "zaključavanje" stanovništva krajnji scenario, ali i da će biti neminovan ukoliko se rast broja oboljelih nastavi.\nDan pre: 12.Sep.2020\nDan posle: 14.Sep.2020